PROFIAD MYFYRWRAIG Y GYFRAITH - RHIANNON SMITH - Prifysgol Abertawe\nPROFIAD MYFYRWRAIG Y GYFRAITH - RHIANNON SMITH\nDarllenwch am brofiad Rhiannon, Myfyrwraig y Gyfraith\nRHIANNON - MYFYRWRAIG Y GYFRAITH\nPam dewisoch chi astudio yn Abertawe?\nCefais i fy nenu yn y lle cyntaf i ddewis Abertawe gan fod y staff roeddwn i wedi cwrdd â nhw o Ysgol y Gyfraith yn groesawgar iawn ac yn fy marn i, roedden nhw’n ymddiddori o ddifrif i sicrhau bod y myfyrwyr yn fodlon ar eu hastudiaethau. Ar ôl bod yma ers bron tair blynedd bellach, galla i gadarnhau’n llwyr bod hyn yn wir a bod anghenion myfyrwyr wrth galon Ysgol y Gyfraith. Un o'r pethau rwy'n eu gwerthfawrogi fwyaf am astudio yn Abertawe yw'r sylw a roddir i lais y myfyrwyr, yn ogystal â’r ffaith bod y staff bob amser mor hawdd siarad â nhw os bydd angen cymorth arna i.\nI ba raddau rydych chi wedi bod yn gysylltiedig â Chlinig y Gyfraith?\nEr nad oeddwn i’n arbennig o ymwybodol o Glinig y Gyfraith Prifysgol Abertawe pan ddes i yma yn fyfyrwraig yn gyntaf, mae fy ymwneud ag ef ond yn cadarnhau fy mhenderfyniad i astudio yma. Ers dechrau fy ail flwyddyn rwy wedi bod yn gwirfoddoli gyda Phrosiect Camweinyddiad Cyfiawnder y Clinig, sef grŵp o fyfyrwyr sy’n gweithio gyda Chyfarwyddwr y Clinig ar ran yr elusen Inside Justice i ymchwilio i degwch euogfarn ein cleientiaid. Mae cymryd rhan yn y Prosiect hwn wedi bod yn werthfawr gan ei fod wedi rhoi profiad imi o weithio ar achos troseddol go iawn, sy’n rhywbeth rwy’n amau y byddwn i fel arall wedi cael y cyfle i'w wneud. Yn ogystal â hyn, rwy wedi cael y cyfle i gynrychioli'r Prosiect ar Fwrdd y Myfyrwyr sydd newydd ei greu, ac mae hyn wedi caniatáu imi gymryd rhan yn y gwaith o gynnal y Clinig.\nA oes gennych chi gynlluniau at y dyfodol?\nGan fy mod i’n gobeithio dilyn gyrfa yn y proffesiwn cyfreithiol ar ôl graddio, mae'r profiad ymarferol rwy i wedi'i gael o fod yn rhan o Glinig y Gyfraith Abertawe yn hynod o bwysig o ran denu sylw ata i o blith yr holl ymgeiswyr eraill. Ar wahân i agweddau cyfreithiol amlwg Clinig y Gyfraith, mae cymryd rhan wedi rhoi’r cyfle imi ddatblygu sgiliau eraill a fydd yn ddefnyddiol yn y gweithle yn y dyfodol, megis gwaith tîm, y gallu i gyfathrebu a thrafod gwybodaeth gyfrinachol.\nYdych chi wedi cymryd rhan mewn gweithgareddau allgyrsiol eraill?\nAr wahân i Glinig y Gyfraith, mae cyfleoedd allgyrsiol eraill ar gael drwy Ysgol y Gyfraith sy'n ddefnyddiol fel paratoad ar gyfer bywyd ar ôl prifysgol. Mae yna nifer o gystadlaethau i ddatblygu sgiliau y gall myfyrwyr gymryd rhan ynddyn nhw gan gynnwys ffug lysoedd barn, cyfweliadau â chleientiaid, y broses o negodi a chyfryngu. Mae cymryd rhan yn gystadleuol mewn ffug lysoedd barn gyda’r brifysgol wedi fy helpu i gynyddu fy hyder a hogi fy sgiliau eirioli yn ogystal â rhoi’r cyfle imi gwrdd â phobl newydd na fyddwn i hwyrach wedi cwrdd â nhw fel arall.\nA fyddech chi'n argymell astudio yn Abertawe?\nY tu allan i'r gyfraith, rwy wedi mwynhau byw yn Abertawe; mae'n ddinas gweddol o faint ac nid yw bod yn agos i’r traeth a bod mor agos i Arfordir Penrhyn Gŵyr byth yn beth drwg! Mae yna hefyd lawer o gymdeithasau a chlybiau chwaraeon eraill, a gall y rhain dynnu’ch sylw oddi ar fyd y gyfraith pan fydd angen peth amser i ffwrdd arnoch chi o’ch astudiaethau.\nYn fyr, byddwn i’n argymell Abertawe yn bendant, yn enwedig os ydych chi'n ystyried gyrfa yn y gyfraith ar ôl graddio!


Abertawe v Middlesbrough (dydd Sadwrn, Ebrill 6) – Golwg360\nAbertawe v Middlesbrough (dydd Sadwrn, Ebrill 6)\n6 Ebrill 2019 am 12:12\nFe fydd tîm pêl-droed Abertawe’n gobeithio adeiladu ar y fuddugoliaeth swmpus o 3-0 dros Brentford ganol yr wythnos, wrth iddyn nhw groesawu Middlesbrough i Stadiwm Liberty yn y Bencampwriaeth heddiw (dydd Sadwrn, Ebrill 6).\nDaeth y fuddugoliaeth â rhediad hesb o bedair gêm i ben i’r Elyrch, er i’r perfformiadau blaenorol ddangos cryn addewid ar ôl y siom o golli o 3-2 yn erbyn Manchester City yng Nghwpan FA Lloegr.\nMae Middlesbrough, yn y cyfamser, wedi gostwng islaw safleoedd y gemau ail gyfle ar ôl colli pum gêm o’r bron o dan y Cymro Tony Pulis – mae’n 19 o flynyddoedd ers iddyn nhw golli chwe gêm yn olynol.\nGêm ddi-sgôr gafwyd rhwng y ddau dîm yn Stadiwm Riverside ddechrau’r tymor, ac mae amddiffyn yr ymwelwyr yn debygol o fod yn gadarn unwaith eto heddiw. Maen nhw wedi ildio 33 gôl yn unig yn eu 39 gêm hyd yn hyn yn y gynghrair.\nDim ond unwaith mae’r Elyrch wedi colli yn erbyn Middlesbrough yn eu saith gêm ddiwethaf, ac fe fydd angen buddugoliaeth os ydyn nhw am gadw eu gobeithion tila o gyrraedd y gemau ail gyfle’n fyw.\nDydy’r Elyrch ddim wedi ennill pedair gêm gynghrair gartref o’r bron ers mis Mawrth y llynedd.\nMae disgwyl i Graham Potter, rheolwr Abertawe, enwi’r un garfan ar gyfer y gêm.\nOnd mae’n bosib y gallai Joe Rodon, yr amddiffynnwr lleol ifanc, gael ei gynnwys am y tro cyntaf ers iddo ddychwelyd ar ôl torri asgwrn yn ei droed.\nMae Erwin Mulder (bys), Leroy Fer (llinyn y gâr) a Martin Olsson (gweyllen ffêr) allan o hyd.\nRheolwyr yn parchu’i gilydd\n“Bydd Middlesbrough yn cynnig her wahanol i Brentford, felly mae angen i ni fod yn barod ar gyfer hynny a dw i’n sicr fod y bois yn edrych ymlaen at y gêm,” meddai Graham Potter.\n“Dw i’n credu bod Middlesbrough wedi bod ychydig yn anlwcus.\n“Dydyn nhw ddim wedi manteisio ar eu cyfleoedd, ac wedi cael eu cosbi ar amryw adegau.\n“Mae Tony [Pulis] yn brofiadol dros ben, a dw i’n sicr y byddan nhw’n taro’n ôl.\n“Mae gen i lawer o barch at Tony a’r hyn mae e wedi’i wneud.”\n“Daeth Abertawe i lawr a phenderfynu mynd o gwmpas eu pethau mewn ffordd wahanol i glybiau eraill, ac maen nhw wedi dod â Graham [Potter] i mewn a rhoi amser iddo adeiladu.\n“Mae’r bobol yn fan hyn yn ei hoffi fe a’r ffordd mae e’n mynd o gwmpas ei bethau.\n“Mae e wedi dod â hunaniaeth a ffordd o chwarae i’r tîm.\n“Bydd hi’n gêm anodd.\n“O blith y saith gêm sydd gyda ni, fe all fod mai hon yw’r un fwyaf anodd.”


Y Sherman yn ail Ddangos Cyfres o Fonologau Mewn Wythnos o Ŵyl\nMae Theatr y Sherman yng Nghaerdydd wedi cyhoeddi y byddant yn ail-ryddhau yr holl fonologau yn eu cyfres TEN/DEG, ac mi fyddant yn dangos y deg drama i greu GŴYL DEG ar Fehefin 5-12.\nEr mwyn rhoi cyfle i gynulleidfaoedd i ddathlu y perfformiadau cofiadwy a phrofi yr holl fonologau eto, bydd y theatr hon sy’n ennillydd gwobr Olivier yn dod a’r holl ddramâu yn ôl ar gyfer digwyddiad fydd yn para wythnos ar-lein.\nWedi ei lawnsio yn wreiddiol ar Fai 1, fe wnaeth TEN/DEG wahodd dramodwyr Cymreig neu sy’n byw yng Nghymru i gysylltu gyda’u syniadau am fonolog un i bum munud o hyd, a oedd i gael ei ddangos ar wefan Theatr y Sherman am un wythnos. Cafwyd dros 80 o geisiadau, a dewiswyd deg syniad gan amrywiaeth o ddramodwyr profiadol, talent newydd a rhai oedd yn ysgrifennu am y tro cyntaf. Wedi galwad agored, fe gawsom gast o ddeg actor, rhai yn wynebau cyfarwydd, actorion profiadol a thalent newydd ac fe wnaethon nhw ffilmio y dramâu eu hunain gan weithio gyda’r cyfarwyddwyr Alice Eklund, Samantha Alice Jones a Hannah Noone.\nRoedd TEN/DEG yn rhan o Interval/Egwyl, rhaglen greadigol y theatr oedd yn ymateb i’r sefyllfa bresennol er mwyn parhau i ddarparu profiadau theatrig gwych i’w cynulleidfa ac i gefnogi artistiaid a’r gymuned lawrydd greadigol.\nMi fyddant ar gael i’w ffrydio am ddim ar lein, ac mae’r monologau TEN/DEG yn cynnwys No Sleep ‘til Filton Abbey Wood gan Rick Allden gyda Steffan Rhodri, (Single) Motherhood gan Alexandria Riley gyda Mali Ann Rees, Love (and Loss) in the Time of Corona gan Katie Elin-Salt gyda Catrin Stewart a Zip gan Alun Saunders gyda Gillian Elisa.\nDywedodd Joe Murphy, Cyfarwyddwr Artistig Theatr y Sherman, “Ein blaenoriaeth bob amser yw i ddarparu profiadau theatrig gwych i’n cynulleidfa a chefnogi a datblygu gwneuthurwyr theatr Cymreig neu sy’n byw yng Nghymru. Mae’r rhaglen Egwyl wedi sicrhau ein bod yn parhau i wneud hyn drwy’r cyfnod diweddar.”\n“Mae TEN/DEG wedi bod yn rhan annatod o Egwyl, ac rydym wedi gweld ymateb eithriadol gan y gynulleidfa. Fe wnaeth safon yr ysgrifennu newydd greu argraff fawr arna i, yn ogystal â’r ffordd mae’r actorion wedi addasu i’r ffurf newydd o ffilmio eu gwaith eu hunain gyda chefnogaeth ein tîm gwych o gyfarwyddwyr.”\nCafodd TEN/DEG ei ysbrydoli gan raglen Papatango, Isolated but Open, ac fe’i gwnaed yn bosib gan gyfraniad di-enw. Fe wnaeth y rhodd hael hwn alluogi Theatr y Sherman i gynnig cyfleoedd cyflogedig i ddramodwyr ac artistiaid Cymreig, neu sy’n dod o Gymru.\nParhaodd Joe i ddweud, “Fel theatr, rydym yn bodoli er mwyn i’n cymuned o gynulleidfa ac artistiaid ffynnu drwy ymgysylltu gyda’r celfyddydau. Bydd GŴYL DEG yn uchafbwynt i’r rhaglen Interval/Egwyl : mae’n darparu platfform i’n cynulleidfa i brofi ysgrifennu newydd gwych a dathlu y darnau yma o theatr ddigidol sydd ar gael i bawb eu mwynhau.”\nRoedd Egwyl hefyd yn cynnwys dwy ddrama fer a roddwyd gan Artist Cyswllt Theatr y Sherman, Gary Owen, sef MUM a DAD gyda pherfformiadau gan Lynn Hunter a Michael Sheen. Er mwyn rhoi cefnogaeth i’r gymuned lawrydd ac artistig, mae’r rhaglen Egwyl hefyd wedi cynnig sawl cyfle i ymgysylltu yn rhad ac am ddim gan gynnwys gweithdai gyda theulu artistig y theatr, a sgyrsiau creadigol un i un gyda Joe Murphy ac Artistiaid Cyswllt Theatr y Sherman megis Seiriol Davies a Suzanne Packer.\nEr mwyn parhau gyda’r gwaith o greu theatr eithriadol ar gyfer cynulleidfaoedd yng Nghaerdydd, Cymru a thu hwnt, a chefnogi artistiaid Cymreig neu sy’n byw yng Nghymru, mae Theatr y Sherman yn dibynnu yn fwy nag erioed ar gefnogaeth a chyfraniadau. Mae Theatr y Sherman wedi lawnsio ymgyrch i gyfrannu drwy negeseuon tecst, ac felly i gyfrannu £5, £10 neu £15 i Theatr y Sherman, tecstiwch SHERMAN 5, SHERMAN 10 neu SHERMAN 15 i 70450. Gallwch hefyd ymweld â shermantheatre,\nBydd GŴYL DEG ar gael i’w gwylio ar shermantheatre.co.uk


Arddangosir Cynllun Twf Diwydiannol ac Economaidd Prifddinas-Ranbarth Caerdydd yn yr Arddangosfa Eiddo Fwyaf yn y Byd - Cardiff Capital Region\nArddangosir Cynllun Twf Diwydiannol ac Economaidd Partneriaeth Twf Economaidd Prifddinas-Ranbarth Caerdydd yr wythnos hon i fuddsoddwyr byd-eang dichonol sy’n mynychu’r arddangosfa eiddo fwyaf yn y byd.\nCynhelir Marche International des Professionals d’Immobilier (MIPIM) yn Cannes, Ffrainc, o’r 12fed tan y 15fed o Fawrth.\nBydd cynrychiolwyr Prifddinas-Ranbarth Caerdydd yn amlygu’r cyfleoedd a’r potensial buddsoddi sydd gan Brifddinas-Ranbarth Caerdydd.\nUn o’r amcanion allweddol yw hyrwyddo’r Cynllun Twf a gymhellir gan fusnesau, yn benodol mewn digwyddiad ddydd Mawrth (y 12fed o Fawrth).\nAc yntau wedi’i ddatblygu gan arweinwyr busnesau yn y rhanbarth, mae’r Cynllun yn ymateb i gryfderau’r rhanbarth ac mae’n manteisio hyd yr eithaf ar gyfleoedd, gan danlinellu sut mae De-ddwyrain Cymru yn aeddfed ar gyfer buddsoddiad.\nGan adeiladu ar fanteision cystadleuol a chyfleoedd yn yr economi, mae’n targedu’n strategol sectorau sydd i gael cymorth i dyfu a ffynnu. Mae’r rhain yn cynnwys, ond heb fod wedi’u cyfyngu i:\nDywedodd Frank Holmes, Cadeirydd Partneriaeth Twf Economaidd Prifddinas-Ranbarth Caerdydd, sydd wedi datblygu’r Cynllun:\n“Mae hon yn rhaglen gwerth £5.3 biliwn sy’n adeiladu ar system drafnidiaeth integredig o safon uchel, Metro, fydd yn cysylltu’r rhanbarth, gan lunio lleoedd ar hyd ei thaith a chan fuddsoddi mewn arloesedd, seilwaith ac asedau presennol i roi hwb i gynhyrchiant, cystadleugarwch a chynhwysiant economaidd.\n“Fel gydag unrhyw gynllun, fe bennir ei lwyddiant gan weithredu ac arweinyddiaeth i’w gynnal. Mae’n hanfodol bod gan y cynllun hwn a’r rhanbarth hwn welededd a dylanwad y tu allan i Gymru, ac yn wir, yn fyd-eang. Daw’n cystadleuaeth o dramor ac o’r rhanbarthau eraill yn y Deyrnas Unedig, fel ei gilydd.\n“Bydd hyrwyddo ac ymgysylltu â rhanddeiliaid, nid yn unig yng Nghymru ond hefyd mewn digwyddiadau byd-eang fel MIPIM, yn helpu i sicrhau bod ein rhanbarth yn ymgysylltu â busnesau rhyngwladol a buddsoddwyr dichonol.”\nFel y porth i Gymru ac i Loegr, fel ei gilydd, mae Prifddinas-Ranbarth Caerdydd mewn llecyn manteisiol yn strategol ac mae’n ganolbwynt cysylltedd allweddol ar gyfer buddsoddiad a llif nwyddau, technolegau, pobl a syniadau ar lefel y Deyrnas Unedig ac yn rhyngwladol, fel ei gilydd.\nDiben MIPIM yw gwerthu’r cryfderau cystadleuol hyn a chanfod partneriaid a chanddynt yr un meddylfryd ac agwedd sydd eisiau gweithio â’r rhanbarth, gan weld enillion ar fuddsoddiad fydd o fudd i gymunedau yn Ne-ddwyrain Cymru yn ariannol, yn economaidd ac yn gymdeithasol.\nBydd dirprwyaeth o gynrychiolwyr yn mynychu’r digwyddiad i greu perthnasoedd newydd a phartneriaethau o werth mawr, fel ei gilydd, yn ogystal ag i archwilio ac i sicrhau cyfleoedd sy’n buddsoddi mewn cyfalaf dynol a galluoedd newydd i bawb.\nGellir cyrchu’r cynllun llawn ar wefan Prifddinas-Ranbarth Caerdydd.


Galar ac ing beirdd Aber-fan | O'r Pedwar Gwynt\nDagrau Tost- Cerddi Aber-fan\nBarddas, 240 tt, £11.95, 2016\nCyfweliad gyda golygyddion 'Dagrau Tost - cerddi Aber-fan'\nCafwyd cyfle i nodi hanner canmlwyddiant trychineb Aber-fan yng Nghanolfan Tŷ’r Gwrhyd, Pontardawe, ar nos Lun, 24 Hydref 2016, yng nghwmni’r Athro Christine James a’r Athro E Wyn James. Bu’r ddau, sy’n Athrawon y Gymraeg ym Mhrifysgolion Abertawe a Chaerdydd ac yn arbenigwyr ar lenyddiaeth y maes glo, yn trafod y gyfrol Dagrau Tost – eu golygiad o gerddi a ganwyd i drychineb Aber-fan – gyda’r adolygydd, Sioned Williams.\nSW: Mae’n addas iawn ein bod ni’n cynnal y noson hon i drafod ymateb y beirdd i drychineb Aber-fan yn Nhŷ’r Gwrhyd. Mae Cwm Tawe yn gwm diwydiannol sydd wedi gweld ei siâr o ddigwyddiadau trasig – a thrychineb Glofa Tarenni Gleision gyda’r mwyaf diweddar i daro teuluoedd y cwm. Pontardawe hefyd, wrth gwrs, yw man geni Gwenallt, a ganodd efallai y gerdd enwocaf am drychineb Aber-fan. Wrth ystyried eich cyfrol, Dagrau Tost, mae cefndir y gwaith yn bwysig. Roedd gennych chi’ch dau resymau arbennig dros gydio yn y prosiect mawr hwn. Ga’ i ofyn i chi yn gyntaf, Christine, am hynny?\nCJ: Mae’r prosiect yma wedi bod ar y gweill gyda ni ers blynyddoedd. Ond ie, merch o gwm glofaol ydw i, yn enedigol o Gwm Rhondda ac mae gwaith y glo yn fy ngwaed. Roedd fy nhad yn weithiwr yn y diwydiant glo a’m dau dad-cu hefyd yn lowyr. Felly ces i fy magu yn llythrennol yng nghysgod y tipiau a’r diwydiant glo, ac wastad wedi bod yn ymwybodol o’r peryglon sy’n perthyn i’r diwydiant hwnnw.\nO safbwynt y drychineb arbennig hon, merch ysgol ddeuddeg oed oeddwn i ar y pryd. Mae cof clir gen i o fod yn yr ysgol y diwrnod hwnnw, o fod yn yr ystafell ddosbarth, y merched yn cadw reiat ac athro yn dod i mewn ac yn ein distewi ni gan ddweud bod rhywbeth ofnadwy wedi digwydd mewn ysgol mewn cwm cyfagos. Dwi ddim yn meddwl fy mod i’n gwybod yn iawn ble’r oedd Aber-fan ar y pryd, cofiwch. Dyna natur y cymoedd – ry’ch chi’n dueddol o fynd lan a lawr eich cwm eich hunan ond nid ar draws y cymoedd. A doeddwn i ddim yn llwyr ymwybodol chwaith yn yr ysgol y bore hwnnw o erchylltra’r hyn oedd wedi digwydd. Ces i fwy o syniad o hynny y noson honno wedi imi fynd adre a gweld y lluniau ar y teledu. Ond mae atgofion Wyn yn llawer iawn mwy personol na’m rhai i.\nEWJ: Ydyn. Efallai y bydd rhai ohonoch chi wedi fy ngweld ar ambell raglen deledu yn ystod [wythnos 21 Hydref], ac yn gwybod fy mod yn dod o’r pentref nesaf at Aber-fan, pentre o’r enw Troed-y-rhiw, sydd ryw filltir i’r gogledd o Aber-fan i gyfeiriad tre Merthyr Tudful.\nUn ar bymtheg oeddwn i ar y pryd ac roeddwn ar fy ffordd i’r ysgol y bore hwnnw. Fel arfer byddwn yn mynd ar y trên. Roeddwn i’n byw y drws nesa ond un i’r orsaf yn Nhroed-y-rhiw ac roedd y trên yn mynd i lawr ochr ddwyreiniol y cwm i orsaf Merthyr Vale, ac felly yn mynd heibio i’r pwll glo, oedd islaw’r rheilffordd ar waelod y cwm. Ac yn wir, un o’m hatgofion cyson i o fynd ar y trên oedd gweld y bwcedi llawn gwastraff yn codi o’r pwll ac yn cyd-redeg yn gyfochrog bron â’r trên, a’r gwastraff hwnnw wedyn yn cael ei gludo lan ochr y mynydd gyferbyn i ychwanegu at y tipiau a oedd fel pyramidau uwchben Aber-fan.\nO fynd ar y trên, byddwn wedyn, ar ôl gorsaf Merthyr Vale, yn cyrraedd gorsaf Quakers Yard ac yn cerdded lan tyle serth i gyrraedd Ysgol Ramadeg Mynwent y Crynwyr. Ond y bore hwnnw roeddwn i wedi cysgu’n hwyr, a phan fyddai hynny’n digwydd, roedd modd dala’r bws. Roedd y bws yn mynd i lawr ochr orllewinol y cwm trwy Aber-fan ac, o’r herwydd, roeddwn i wedi mynd trwy Aber-fan, ac yn agos iawn i safle’r ysgol gynradd yno, ychydig cyn naw o’r gloch y bore hwnnw. A phetawn i wedi bod ychydig yn ddiweddarach, byddwn i wedi bod yn dyst i’r sŵn a ddisgrifiodd Gwenallt fel ‘sgrechain jet’, er nid efallai wedi gweld y tip yn disgyn am fod cymaint o niwl y bore hwnnw.\nErbyn i mi gyrraedd f’ysgol, roedd y newyddion wedi cyrraedd bod rhywbeth ofnadwy wedi digwydd yn Aber-fan. Doedd neb yn siŵr am hyd a lled y peth. Roedd prifathrawes yr ysgol gynradd yn Aber-fan, Ann Jennings, yn perthyn i mi trwy briodas, a’i chwaer hi oedd ysgrifenyddes f’ysgol i, ac roedd yn amlwg o’r pryder mawr oedd ar ei hwyneb bod rhywbeth mawr o’i le. Fe’n galwyd ni, fechgyn y pumed a’r chweched dosbarth, i’r neuadd a gofynnwyd i ni fynd lan i helpu.\nRhyw fflachiadau o atgofion sydd gennyf ar ôl hanner can mlynedd. Ac un o’r fflachiadau hynny yw cerdded ar hyd yr heol yn ôl am Aber-fan a lorïau agored yn llawn glowyr o bwll glo Treharris â’u rhawiau yn mynd heibio ar frys, a rhai o’r bechgyn yn neidio ar y lorïau gyda nhw. Erbyn cyrraedd y lle – wel, ry’ch chi wedi gweld y lluniau ar y teledu – roedd hi’n bur amlwg beth oedd y sefyllfa. Gosodwyd ni’r bechgyn nid i gloddio yn yr ysgol ei hun ond mewn cadwyn, yn pasio ar hyd y rhes y bwcedi llawn gwastraff oedd yn cael eu llenwi yn yr adfeilion. Dyna fy nghysylltiad personol i.\nSW: Mae eich cysylltiadau personol, felly, yn golygu bod creu’r gyfrol hon yn waith a oedd yn agos at eich calon – ond roedd y prosiect hefyd yn un pwysig i chi yn academaidd.\nCJ: Mae gwahanol agweddau o fywyd rhywun yn cyd-blethu mewn ffordd ddiddorol yn aml iawn. Yn Adran y Gymraeg ym Mhrifysgol Abertawe, yn rhannol drwy anogaeth Hywel Teifi Edwards, a oedd yn bennaeth adran ar y pryd, fe ddechreuwyd cwrs ar lenyddiaeth y Cymoedd yn y 1990au, a Hywel a minnau’n rhannu’r gwaith dysgu ar y cwrs am rai blynyddoedd. Fel rhan o’r cwrs hwnnw roeddwn i’n edrych ar gerddi Gwenallt – a’i gerddi diwydiannol, yn fy marn i, yw ei gerddi gorau. Ymhlith y rheini, byddwn yn astudio’r gerdd ‘Y Tipiau’ a hefyd ei gerdd fawr ‘Trychineb Aber-fan’. Roedd rhywbeth yn debyg yn digwydd yn achos Wyn ym Mhrifysgol Caerdydd, a rhyngom ni’n dau, dyma ddechrau chwilota a chasglu a darganfod bod yna gnwd bach o gerddi am Aber-fan – rhyw hanner dwsin i ddechrau. Yn f’achos i ym Mhrifysgol Abertawe, myfyrwyr o’r ardal hon, o Gwm Tawe a’r cyffiniau, oedd gyda ni yn bennaf, ac roedd rhywbeth hyfryd mewn rhannu’r llenyddiaeth leol gyda nhw. Ond o chwilota ymhellach dyma ragor o gerddi am y drychineb yn dod i’r amlwg.\nEWJ: Ie, roeddwn innau yn yr un cyfnod yn digwydd dysgu modiwl ar lenyddiaeth y Gymru ddiwydiannol, a Chymoedd y De wrth gwrs yn rhan bwysig o hynny, a Chwm Taf yn eu plith. Ac wrth baratoi ar gyfer y modiwl, roedd mwy a mwy o gerddi am Aber-fan yn dod i’r golwg, a dyma ni’n sylweddoli bod gennym ddeunydd cyfrol, o roi popeth at ei gilydd. Oherwydd ceisio bod yn gynhwysfawr oedd ein nod golygyddol yn y gyfrol hon, nid dewis a dethol. Nid blodeugerdd yw hi o’r pethau gorau a ganwyd yn sgil y drychineb. Yn hytrach, ein polisi golygyddol ni oedd cynnwys popeth roedden ni wedi dod ar ei draws, popeth oedd wedi cael ei gyhoeddi, fel bod y gyfrol yn adlewyrchu ymateb Cymru gyfan i’r hyn a ddigwyddodd.\nRhaid ichi gofio bod colofnau barddol mewn llawer o bapurau newydd, rhai lleol a rhai cenedlaethol, ’nôl yn y 1960au a’r 1970au, ac roedd yr un peth yn wir am y papurau enwadol wythnosol. A beth welwch chi yn y cyfnod cynnar hwn yw llawer o gerddi gan feirdd gwlad, nid y gorau o ran eu crefft a’u safon efallai o’u gosod wrth ochr prifeirdd fel Gwenallt a T Llew Jones, ond eto i gyd yn fynegiant gwerthfawr o ymateb pobl o bob rhan o Gymru i’r drychineb, o’r chwareli yn y Gogledd, i Geredigion wledig, a draw i’r Cymoedd glofaol. Roedd cylchgronau llenyddol yn cael eu cyhoeddi’n flynyddol ym mhob un o golegau Prifysgol Cymru ar y pryd, a dyma ddod ar draws cerddi am Aber-fan yn y rheini hefyd. Mae un gerdd yn y gyfrol gan Wil Morgan, cyflwynydd ar Radio Cymru ac un a fu’n Olygydd Newyddion Radio Cymru ar un cyfnod. Roedd Wil yn fyfyriwr yn Adran y Gymraeg yn Abertawe ar y pryd ac yn un o’r bechgyn a ddaeth lan i Aber-fan o Brifysgol Abertawe y diwrnod hwnnw i geisio helpu, ac fe ysgrifennodd gerdd yn sgil y profiad hwnnw, a’i chyhoeddi wedyn yn Gwawr, cylchgrawn myfyrwyr Abertawe.\nYn ogystal â Gwenallt, mae yna feirdd eraill o Gwm Tawe yn y gyfrol – rhywbeth i’w ddisgwyl mewn ffordd oherwydd y cefndir diwydiannol. Mae Gwilym Herber yma, ac Abiah Roderick, ymhlith eraill; ac wrth inni ymchwilio i gefndir y beirdd, dyma weld bod yna glystyrau o feirdd mewn ardaloedd penodol: mae cnwd yng nghyffiniau Aberteifi, un arall yng nghyffiniau Dinbych, a chnwd arall wedyn yn ardal y chwareli. Roedd hynny’n ddiddorol – hynny yw, eich bod nid yn unig yn cael ymateb Cymru gyfan ond bod cylchoedd o feirdd yn ymateb.\nSW: Mae’r ymateb yma yn amlwg yn adlewyrchu maint ac effaith y drychineb ar lenorion. Rwy’n gwybod eich bod chi wedi bod yn casglu’r gwaith ers degawdau, ond mae’n drawiadol, on’d yw e, eich bod wedi canfod cymaint – 82 o gerddi gan 77 o feirdd unigol. A fyddech chi felly’n dweud bod Aber-fan ymhlith pynciau mwyaf barddoniaeth Gymraeg, a bod y drychineb wedi ysgogi mwy o gerddi na’r un testun arall?\nCJ: Mae’n anodd meddwl am bwnc arall sydd wedi ysgogi cymaint o ganu uniongyrchol â thrychineb Aber-fan. Ry’n ni wedi defnyddio’r gair ‘ffenomen’ wrth sôn amdano, ac rwy’n credu bod y canu am Aber-fan yn ffenomen unigryw, y ffaith bod cymaint o ymateb. Mae yna bethau eraill wrth gwrs, pethau mawr yn ein hanes, sydd wedi ysgogi canu ar hyd y canrifoedd – does dim eisiau ond meddwl am rywbeth fel marwolaeth Llywelyn ein Llyw Olaf, a ysgogodd gerdd yn fuan iawn wedyn, ac sydd wedi parhau i ysgogi cerddi i lawr hyd heddiw. Ond dwi ddim yn meddwl y gallwn ni ddod o hyd i gynifer o gerddi, a hynny gan gynifer o feirdd, a chynifer o feirdd o fathau gwahanol. Rwy’n teimlo bod rhywbeth arbennig iawn yn digwydd yma.\nEWJ: Rwy’n cytuno. Rwy’n rhyw feddwl bod rhychwant daearyddol y beirdd a’u cefndir yn unigryw yn yr achos yma. Byddai’n bosibl casglu cyfrol o gerddi am Dryweryn, er enghraifft, ond byddai natur y beirdd yn wahanol.\nSW: Rydych chi wedi sôn bod y safon yn amrywiol yn y gyfrol am fod yma gerddi gan brifeirdd, beirdd amatur a hyd yn oed blant ysgol. Yn amlwg, felly, roedd angen strwythur cadarn iawn ar gyfer y fath nifer a’r fath amrywiaeth o gerddi. Felly a wnewch chi sôn ychydig am y modd yr ydych chi wedi cyflwyno’r cerddi yn y gyfrol?\nCJ: Wedi casglu’r cerddi, roedd angen penderfynu sut i’w cyflwyno. Fe allen ni fod wedi eu gosod yn nhrefn yr wyddor, yn ôl enwau’r beirdd, er enghraifft, ond penderfynon ni drefnu’r cerddi yn gronolegol mor bell ag yr oedd hynny’n bosibl. Daeth hynny â phatrymau eitha diddorol i’r amlwg. Ry’n ni wedi rhagflaenu’r 82 o gerddi sy’n sôn yn uniongyrchol am Aber-fan â thair cerdd sy’n edrych ar y cyfnod cyn y drychineb ac wedi galw’r adran honno’n ‘Brolog’. Cerddi yw’r rhain sydd mewn un ystyr yn naïf, yn gerddi diniwed. Yn wir, teitl un ohonyn nhw yw ‘Yn Nheyrnas Diniweidrwydd’. A rhan o’r diniweidrwydd hwnnw yw’r ymateb i’r tipiau cyn y drychineb. Roedd y tipiau’n rhan o’r dirwedd, yn rhan o’r olygfa naturiol.\nEWJ: Byddwn i’n mynd ymhellach na hynny, yn fy achos i yn benodol. Os ewch chi i Droed-y-rhiw o gyfeiriad Merthyr, roedd yna dip mawr ar ochr yr heol, nid un pyramidaidd ond un fflat, yr hen weithfeydd wedi hen ddarfod ac roedd tyfiant arno. Ac mae Gwenallt yn un o’r tair cerdd agoriadol, ‘Y Tipiau’, a gyhoeddwyd yn wreiddiol yn 1959, yn sôn am chwarae cowbois ar y tipiau – ac rwy’n cofio gwneud yr un peth yn union ar y tip hwnnw.\nSW: Wedyn rydych chi wedi gosod cerdd fawr Gwenallt, ‘Trychineb Aber-fan’, ar ei phen ei hunan mewn adran ry’ch chi’n ei galw’n ‘Naratif’. Pam hynny?\nCJ: Dyma’r gerdd gyntaf yn y gyfrol sy’n ymateb yn uniongyrchol i’r drychineb, ac mae’n gerdd fawr ym mhob ystyr. Dyma’r gerdd hiraf o ran hyd – yn 86 llinell i gyd, a’r rheini’n llinellau hirion – ac mae ynddi ymadroddi mawr a rhethreg fawr hefyd. Ond cerdd yw hi hefyd y mae llawer o ffoldiról barddonol wedi’i stripio allan ohoni. Mae’n ganu cignoeth sy’n mynd drwy wahanol gamau yn ei gwahanol adrannau. Mae’r adran gyntaf yn disgrifio beth ddigwyddodd – yr olygfa, y sŵn, y tawelwch. Ac wedyn yn yr ail ran, y gweithgarwch, y glowyr a phobl o bob math yn cyrraedd o bob cyfeiriad, yn ceisio dod o’r hyd i’r plant. Un peth sy’n digwydd yn y darn hwn yw cyflwyno’r ystadegau: y 116 o blant a’r 28 o oedolion a laddwyd. Wedyn mae Gwenallt yn mynd ymlaen i sôn am y mamau, ac yna’n nes ymlaen yn cyfleu’r dicter, yr ymateb chwyrn bod y fath beth wedi gallu digwydd. Ac yna yn niwedd y gerdd mae yna ddehongli crefyddol. Mae’n cymharu’r gofid, y galar, y boen a’r ing a brofwyd yn Aber-fan â’r hyn a ddioddefodd Crist ar y groes. Mae yna ddiwinyddiaeth dioddefaint yn adran ola’r gerdd. Ac mae cerdd Gwenallt mewn un ystyr yn agor y ffordd i’r holl gerddi a ganwyd wedyn. Mae’r holl themâu sy’n codi yn y cerddi eraill eisoes wedi ymddangos yn y gerdd hon.\nEWJ: Ry’n ni’n rhannu gweddill y gyfrol, wedyn, yn ddwy ran, a hynny’n gronolegol. Mae’r ‘Cnwd Cyntaf (1966-73)’ yn agor gyda cherdd drawiadol iawn sy’n hollol wahanol i un hir, fyfyrgar Gwenallt, sef un gan T Llew Jones. Fe’i sgrifennwyd o fewn tridiau i’r drychineb ac yntau wrth gwrs yn athro ysgol gynradd ei hun. Mae’n adrodd stori Hamelin yn syml ac yn hamddenol, ac yna cawn yr ergyd ar y diwedd mewn un llinell ysgytwol: ‘Yn Hamelin erstalwm, / Heddiw yn Aber-fan.’\nSW: Yr hyn sy’n eich taro chi yn yr adran hon yw bod yna elfennau yn y cerddi sy’n llai cyffredin yn yr adran nesa, sef y cerddi o 1974 ymlaen. Un elfen o’r fath yw’r gyfeiriadaeth a’r themâu crefyddol yn y canu. Ydi’r cerddi yma yn adlewyrchu’r diwylliant ehangach y maen nhw’n rhan ohono?\nCJ: Yn sicr. Mae cerddi’r ‘Cnwd Cyntaf’ yn gerddi eu cyfnod a’r gyfeiriadaeth grefyddol yn amlwg iawn. Roedd iaith ac ieithwedd hanesion y Beibl a’r capel yn rhan o fara menyn barddoniaeth yn y cyfnod hwnnw, pan oedd byd y capel a’r ysgol Sul yn rhan o fywyd cymaint mwy o Gymry nag ydyw heddiw. A beth sy’n wir hefyd am gerddi’r cyfnod cyntaf, yw bod cyfran dda ohonynt ar fydr ac odl, yn debyg yn yr ystyr yna i benillion emynau. Mae cerddi vers libre a cherddi yn y mesurau caeth yno hefyd, ond mae dylanwad y capel yn brigo i’r wyneb yn llawer o’r cerddi cyntaf yma.\nEWJ: Ac mae’r gyfrol yn adlewyrchu hefyd y newid sydd wedi bod ym myd barddoniaeth Gymraeg yn gyffredinol. Mae’r adran gyntaf yn cynnwys y cerddi a ganwyd rhwng 1966 ac 1973, ac maen nhw’n rhai a ysgrifennwyd gan bobl a oedd yn ymateb yn uniongyrchol i’r digwyddiad ac yn cofio’r drychineb. Ond mae ‘Adlodd’, yr ail adran, sef cerddi sy’n ymestyn o 1974 tan yr wythnosau diwethaf yma – yn llythrennol, felly, gan i ni gael y fraint o gynnwys darn o libretto Mererid Hopwood a gafodd ei ddefnyddio yn Cantata Memoria (Karl Jenkins) a ddarlledwyd yn ystod wythnos y cofio – yn arddangos y ‘proffesiynoli’ sydd wedi bod ar y byd barddol. Mae’r beirdd gwlad lleol wedi diflannu i raddau helaeth, ac mae gennych chi fwy o brifeirdd, a mwy o ganu caeth ac englyna yn sgil y Talwrn ac yn y blaen, a mwy o feirdd sydd wedi cael addysg brifysgol. Mae’n ddrych o’r newid sydd wedi bod yng Nghymru yn gymdeithasol ac yn farddonol, yn ogystal ag o’r newid yn y ffordd y mae’r beirdd yn cofio ac yn ymateb i’r drychineb ei hun. Mae newid cywair amlwg yn y gerdd sy’n agor yr adran ‘Adlodd’ (sef cerdd Aled Islwyn, ‘Aber-fan a Chatraeth’), sy’n holi pam yr ydym yn mynd ati i lunio cerddi am Aber-fan; ac ar y cyfan, yn ail adran y gyfrol, mae mwy o bellter rhwng y beirdd a’r drychineb. Er bod llawer o’r un themâu ac emosiynau yn codi yn yr ail hanner, at ei gilydd, mae’r beirdd yn fwy myfyrgar ac yn fwy beirniadol o ran eu hymateb.\nSW: Mae natur gynhwysol y gyfrol a’r ehangder cronolegol yn gyfrifol am nodwedd drawiadol arall, sef bod yma nifer uwch o gerddi gan ferched nag sy’n arferol mewn casgliad o farddoniaeth – yn 15% o’r beirdd sydd wedi eu cynnwys. Ry’ch chi’n tynnu sylw yn eich rhagymadrodd bod hyn yn cymharu ag un ferch o’r 145 o feirdd hysbys sydd yn yr Oxford Book of Welsh Verse (1962), sy’n llai nag 1%, a’r chwech yn unig o blith y 168 o feirdd sydd yn Blodeugerdd o Farddoniaeth Gymraeg yr Ugeinfed Ganrif a olygwyd gan Alan Llwyd a Gwynn ap Gwilym yn 1987, sef llai na 4%. Ydi natur ddomestig a theuluol y drasiedi benodol hon i’w chyfrif yn rhannol am hyn?\nCJ: Ydi, yn sicr. Mae’r fam yn un o brif symbolau y cerddi hyn, ynghyd â’r cartrefi a’r aelwydydd a gafodd eu taro mewn modd mor greulon. Ac mae natur ddemocrataidd, gynhwysfawr y gyfrol hefyd wedi caniatáu bod llais y ferch i’w glywed mewn modd nad yw’n wir am gyfrolau eraill yn y gorffennol. Ac roedd yn dda medru rhoi sylw nid yn unig i waith ffigyrau fel Mererid Hopwood a Gwyneth Glyn ond hefyd i rai llai hysbys fel Margaret Bowen Rees, Lisi Jones (Llandwrog Uchaf) a Margaret Thomas (Ffaldybrenin).\nSW: Mae’n hanner can mlynedd ers y drychineb. Ydych chi’n meddwl y byddwn ni’n dal i weld cerddi yn cael eu canu i Aber-fan i’r dyfodol?\nCJ: Mae’r themâu wrth gwrs yn oesol, er bod y digwyddiad yn un penodol. Rwy’n meddwl y byddwn, er y bydd y modd ry’n ni’n cofio yn newid dros amser – fel ry’n ni wedi gweld gyda’r cofio am y Rhyfel Byd Cyntaf, er enghraifft, gan nad oes neb sydd nawr yn fyw sy’n cofio byw drwy’r rhyfel hwnnw. Mae’r cerddi ry’n ni wedi eu casglu eisoes yn dangos y newid sy’n digwydd ac sydd wedi digwydd. Ond bydd trychineb Aber-fan yn aros, rwy’n sicr, yn un o bynciau mawr ein llên a’n cof cenedlaethol.\nLlun: Mynwent Aber-fan, gyda chaniatâd caredig Nick Russill\nAber-fan, Barddoniaeth, Christine James\nMae [‘Trychineb Aber-fan’ Gwenallt] yn gerdd fawr ym mhob ystyr [...] mae llawer o ffoldiról barddonol wedi’i stripio allan ohoni. Mae’n ganu cignoeth.\nDyddiad cyhoeddi: 23·11·2016


Yr Asiantaeth Safonau Bwyd yn Croesawu Adroddiad y Swyddfa Archwilio Genedlaethol | Asiantaeth Safonau Bwyd\nYr Asiantaeth Safonau Bwyd yn Croesawu Adroddiad y Swyddfa Archwilio Genedlaethol\nLast updated: 18 Mai 2022\nMae Prif Weithredwr yr Asiantaeth Safonau Bwyd (ASB) Emily Miles wedi ymateb i adroddiad diweddaraf y Swyddfa Archwilio Genedlaethol, sef ‘Rheoleiddio ar ôl Ymadael â'r Undeb Ewropeaidd’, a gyhoeddwyd heddiw.\nMae’r adroddiad yn archwilio rôl reoleiddiol yr ASB a dau reoleiddiwr arall y mae Ymadael â’r Undeb Ewropeaidd (UE) wedi effeithio’n sylweddol ar eu gwaith.\nWrth ymateb i’r adroddiad, dywedodd Prif Weithredwr yr ASB, Emily Miles:\n“Rydym yn nodi’r canfyddiadau yn yr adroddiad hwn, sy’n cydnabod twf sylweddol cyfrifoldebau’r ASB ers i’r Deyrnas Unedig (DU) ymadael â’r Undeb Ewropeaidd (UE). Rydym wedi sicrhau, ar bob cam, fod bwyd yn parhau i fod yn ddiogel ac yn cyd-fynd â’r hyn sydd ar y label, ac mae hyn yn parhau i fod yn brif flaenoriaeth i ni.\n“Ers ymadael â’r UE, rydym wedi ymgymryd â sawl swyddogaeth newydd. Yn benodol, rydym bellach yn gyfrifol am gymeradwyo cynhyrchion bwyd newydd sy’n cyrraedd marchnad y DU. Mae gennym rôl ehangach mewn rheolaethau mewnforio ar gyfer bwyd sy’n dod i mewn i'r wlad ac rydym wedi ehangu ein gwaith i fynd i’r afael â thwyll bwyd.\n“Nid oes gennym fynediad llawn at rybuddion data’r UE mwyach, ond rydym bellach yn cysylltu â mwy na 180 o wledydd ar gyfer hysbysiadau diogelwch bwyd, tra hefyd yn cael hysbysiadau trydedd wlad gan yr UE. Mae hyn yn sicrhau ein bod yn rheoli digwyddiadau bwyd yn effeithiol ac yn mynd i'r afael ag ymddygiad twyllodrus.\n“Mae’r adroddiad yn cydnabod bod strategaeth newydd yr ASB yn ein hail-ymrwymo i’n cenhadaeth, sef bwyd y gallwch ymddiried ynddo ac yn nodi egwyddorion ar gyfer sut y byddwn yn rheoleiddio am y pum mlynedd nesaf.”\n“Rydym yn edrych ymlaen at ymateb i’r adroddiad yn llawn, ac yn y cyfamser byddwn yn parhau i weithio gyda Gweinidogion, rhannau eraill o’r llywodraeth, ein partneriaid rhyngwladol a lleol, gan gynnwys awdurdodau lleol ac ar y cyd â’r diwydiant, i sicrhau bod bwyd yn parhau i fod yn ddiogel ac yn cyd-fynd â’r hyn sydd ar y label.”


Adolygiad Winsol: Ble I Brynu Winsol (WINSTROL) Yn Rhisga Cymru – Buy Winstrol Now\nAdolygiad Winsol: Ble I Brynu Winsol (WINSTROL) Yn Rhisga Cymru\nHome » Review » winstrol » Adolygiad Winsol: Ble I Brynu Winsol (WINSTROL) Yn Rhisga Cymru\nWinsol (Winstrol) Prif Fudd-daliadau Mae’r atodiad hwn yn cryfhau esgyrn ac yn creu màs cyhyr Yn gostwng braster y corff ei storio yn sylweddol heb effeithio ar y màs cyhyr Digon i wella’r metabolis\nYn gostwng braster y corff ei storio yn sylweddol heb effeithio ar y màs cyhyr\nMae’n gwella dwysedd eich cyhyrau\nMae ystwythder y defnyddiwr ei gyfoethogi’n fawr gan atodiad hwn\nAr gael mewn Rhisga Cymru\nMae’r rhan fwyaf o bodybuilder yng Rhisga Cymru yn gwybod bod cael torri a rhwygo yn un o agweddau mwyaf anodd o bodybuilding. Gallwch gael cymaint o màs cyhyr ag y dymunwch a sied braster drwy wella eich pris proses metabolig. Fodd bynnag abdominals perffaith hynny’n amhosibl i gyflawni til yn ogystal ag oni bai eich amddifadu ar eich pen eich hun i farwolaeth. Neu hyd yn oed wedyn ni fyddwch yn cael y canlyniadau delfrydol fel eich corff yn dechrau heb ddigon o cymeriant!\nFelly yn union sut y gallwch chi ei wneud wedyn? Mae llawer o bodybuilders yn Rhisga Cymru a ddefnyddir i ddibynnu ar Winni, y dabled steroid effeithiol iawn. Serch hynny, y dyddiau hynny wedi mynd fel Winni wedi cael ei ddarganfod i fod yn beryglus ac yn arwyddocaol yn anghyfreithlon. Eto nid ydynt yn colli gobaith, mae dewis arall i steroid hwn. Ac mae’n yn neb llai na Winsol!\nWinsol yn ddewis arall hollol gyfreithiol a diogel i Winstrol, mae’r steroid enwog a ddefnyddiwyd yn drylwyr gan athletwyr proffesiynol yn ogystal ag bodybuilders ledled y byd am ei gynnyrch berffaith hyd nes iddo got wahardd. Mae’n gwbl briodol ar gyfer y ddau ryw a gall hefyd gael eu gwneud defnydd o ran lleihau cylchoedd ar gyfer diogelu ansawdd uchel a meinwe cyhyrau heb lawer o fraster. Yn y bôn, mae’n eich llwybr i cerflunio corff traeth-parod ardderchog!\n” Harder, Better, Hymprydiwr, Cryfach ” yw enw’r y trac pan fyddwch chi ar Winsol. Heb gymryd rhan mewn unrhyw derminoleg technolegol a fydd yn sicr yn mynd dros eich pen, gadewch i ni ei roi yn syml yn syth: Winsol yn opsiwn diogel i’r bilsen steroid anghyfreithlon a elwir yn Winni neu Winstrol. Mae’n llwythi yr un rhinweddau uchaf ac hefyd canlyniadau sy’n cael eu darparu gan y steroidau a drafodwyd. Yr unig wahaniaeth yw bod atodiad hwn yn cael ei gefnogi gan ymchwil clinigol yn ogystal â thystiolaeth feddygol a sicr o fod yn ogystal â cyfreithiol am ddim-risg.\ncliciwch yma i archebu Winsol yn Rhisga Cymru »\nOs ydych yn chwilio am atodiad sy’n hysbysebu colli pwysau tra’n cynnal màs meinwe cyhyrau heb lawer o fraster yn ystod patrwm gostwng yn Rhisga Nghymru, yna Winsol yw eich cynnig i ychwanegu at. Gall hyn yn sylwedd gweithredol yn cael eu gwneud defnydd o er mwyn colli pwysau sy’n gysylltiedig â braster corff, mae’n cael gwared dŵr dros ben a gedwir yn eich corff a all achosi stumog yn chwyddo, mae’n rhoi i chi ychwanegu pwmp yn y ganolfan ffitrwydd gyda phŵer gwell a gallech ymarfer llawer hirach ac yn fwy anodd gyda gwell dygnwch. Cyn belled â lleihau a caledwch atchwanegiadau fynd, Winstrol ymhlith y gydnabyddiaeth gorau a mwyaf poblogaidd ymhlith bodybuilders arbenigol ac yn cael mewn clybiau iechyd ledled y byd fel corfforol gariadon ffitrwydd ddod o hyd i’r cartrefi hynod fformiwla hon.\nMae amrywiaeth o resymau ynglŷn â pham ddylai Winsol i arfer fod yn steroid eich dewis os ydych yn trac a maes athletwr proffesiynol. Yn gyntaf oll, mae’n darparu i chi stamina enfawr ynghyd â pherfformiad goruwchddynol. Byddai un yn ddi-os yn credu y dylai fod yn ychwanegiad anghyfreithlon a ddarperir rhinweddau hyn. Serch hynny, nid yw hynny’n wir. Gyda Winsol, gallwch fod yn fwy pwerus, yn llawer mwy pwerus, a hefyd yn gyflymach o gymharu â erioed o’r blaen. gadw dŵr bothersome sy’n niweidio y broses colli braster yn rhywbeth nid oes rhaid i chi hefyd bwysleisio drosodd fel atodiad hwn yn caniatáu i chi er mwyn lleihau’r graddau braster cyffredinol yn eich corff i hyrwyddo eich patrymau torri tra bod eich corff yn cyrraedd warchod y cyhyr heb lawer o fraster caled a haearn màs mae’n rhaid iddo edrych yn berffaith. vascularity hwb, corff sculpted, a ffigur aeddfed ar gyfer unrhyw fath o gystadlaethau sydd ar y gweill, Winsol cynnig popeth i chi!\nCryfder Super a Stamina\nPower gorau posibl, deheurwydd, a Cyflymder\nTraeth-Ready Body, rwygo i gystadleuwyr\nNodwyddau neu Presgripsiynau Heb Angen!\nAr gyfer canlyniadau gorau posibl, Winsol cael ei ddefnyddio orau drwy gydol cylch torri gyda’ch torri regimen deiet a regimen workout. Torri deietau awgrymu calorïau, a all o bryd i’w gilydd awgrymu colledion mewn meinwe cyhyrau heb lawer o fraster a wnaed fel arall gyda’r atchwanegiadau cywir torri.\nGyda Winsol, cyhyr yn cael ei ddiogelu rhag cael ei ddefnyddio ar gyfer pŵer yn absenoldeb calorïau; yn hytrach, gyda Winstrol, mae’r braster corff arbedir yn cael ei metabolized ar gyfer ynni yn lle y meinwe cyhyrau. Mae hyn yn unig sut athletwyr yn ogystal â adeiladwyr corff pro fraster yn y corff rwygo a chadw craig galed, màs meinwe cyhyrau heb lawer o fraster. Mae cylch torri neu caledwch yw’r amser gorau i wneud defnydd o Winstrol.\nMae pob prynu Winsol yn cynnwys 90 o Pills. Rydych yn cael un cynhwysydd i bob caffaeliad, sy’n golygu 90 pils ym mhob cynhwysydd. Mae’r cyfarwyddiadau ar gyfer cymryd atodiad hwn fel a yn cydymffurfio â: Argymhellir i chi gymryd tabled unigol dair gwaith bob dydd gyda phob un o’ch prydau bwyd, hyd yn oed ar ddiwrnodau nad ydych yn ymarfer corff. Ar ddiwrnodau yr ydych yn gweithio allan, dylai gymryd y bilsen hon o leiaf 30 i 45 munud cyn byddwch yn ymweld â’r clwb iechyd. I gael y canlyniadau tymor hir yn ddibynadwy ac, awgrymir eich bod yn cymryd yr eitem hon am o leiaf 2 fis. Mae’r atodiad hwn yn hollol rhad ac am sgîl-effeithiau negyddol. Cyn belled ag y byddwch yn cadw at y dos a argymhellir.\nBle i Brynu Winsol – Winstrol Amgen yn Rhisga Cymru gyda Price rhataf\nEr bod Winsol cael ei ffafrio yng Rhisga Cymru , Winsol cael ei gyflenwi nac ar unrhyw fath o fath o sefydliad lleol o gwmpas Rhisga Cymru , nac yn unrhyw un o’ch gwerthwyr atodiad ar-lein a ffefrir. Gallai hyn enw brand yn syml yn cael ei brynu yn syth ar ei brif wefan.\nCynigion Disgownt Winsol Rhisga Cymru\nFel ar gyfer atchwanegiadau torri a stamina fynd, Winsol (Winstrol) ymhlith y gorau a mwyaf poblogaidd ymysg adeiladwyr corff arbenigol ac yn ennill cydnabyddiaeth mewn canolfannau ffitrwydd gwmpas y byd fel selogion ffitrwydd ddarganfod cartrefi rhagorol fformiwla hon.\nWinsol yn gymysgedd o gynhwysion unigryw sy’n cynorthwyo tân storfeydd braster tra’n cadw eu gwneud yn galed torfol meinwe cyhyrau yn ystod cylch lleihau. Patrymau Lleihau yn ymhlyg i losgi pwysau dŵr dros ben a braster corff a gafwyd yn ystod cylch swmpio.


Ar un o’r welydd yn nhŷ fy mam-gu, mae print o ryw baentiad sy’n dangos ‘Arloeswyr’ (bondigrybwyll) y Gorllewin Gwyllt yn mentro gyda’u wagenni trwy fwlch yn y mynyddoedd yn ystod storm eira. Mor ddistadl yw’r ychydig olau a deifl eu llusernau, ac mae golwg erlidiedig ond herfeiddiol ar eu hwynebau, fel pe na baent yn gwybod beth i’w ddisgwyl rownd y gornel.\nRhan o frithwaith o ddylanwadau tebyg o du mytholeg boblogaidd America ar fy mebyd yw y llun hwn. Prif waddol y dylanwadau hyn yw fy mod yn ymdeimlo o dro i dro â math neilltuol o bentrefolrwydd. Hynny yw, teimlad o arwahanrwydd pentrefol ynghanol ehangder mawr. Profais hyn lawer o weithiau yn fachgen ac yn llanc, ond geilw’r pentref rhithiol arnaf o bell hyd heddiw.\nArdal drefol fawr yw Merthyr, wrth gwrs, ond yn ei hehangder bydd hi weithiau yn ymgrynhoi nes teimlo fel rhywbeth y gellir ei gymryd i mewn a’i ddeall ar drawiad. Nid rhywbeth i’w ddadansoddi yw’r teimlad disymwth hwn, am ei fod mor reddfol a gwibiol.\nTua diwedd mis Chwefror, deffrois i fore llachar a chlir, a’r llacharedd mor bur fel ag i awgrymu rhywbeth arall, elfen ychwanegol yn y clirder a’r puredd. Ac yna cofiais fod eira ar lawr, a gwelais wedyn fod argaen newydd o farrug ac iâ yn gwynnu ac yn gloywi’r dref a phopeth o’i hamgylch. Yn y golau rhyfeddol hwn, a’r oerni fel petai’n estyniad ar y golau, fel pe bawn yn gallu teimlo’r golau ar fy nghroen ac yn nwfn fy ysgyfaint eiddgar, dyfnhawyd pob lliw. Roeddent mor ddwfn ac awchus fel taw anodd ar brydiau oedd credu eu bod yn real o gwbl.\nAr ôl ymweld â chanol y dref, a’i phrysurdeb anarferol, cefais flas ar fod yn rhan o’r cyfan. Yn hytrach na throi yn ôl am y tŷ, es i lan y bryn trwy Dwynyrodyn. Yn ychwanegol at y syndod boreol, sylwais ar bethau nas gwelais erioed o’r blaen yn y lle cyfarwydd hwn, fel rhes o hen fythynnod y tu cefn i gapel gwag a lled-adfeiliog, heb sôn am y lonydd y tu ôl i’r strydoedd bach cul sy’n canghennu oddi ar y brif hewl tua’r top.\nEuthum heibio’r rhain, a mynd heibio i ambell stryd a oedd yn gyfarwydd iawn imi ar un adeg ffurfiol yn fy mywyd, ond sydd bellach yn debyg i’r llefydd hynny y bydd rhywun yn ail-ymweld â nhw mewn breuddwydion, a’r cymysgwch o led-gynefinoldeb a dieithrwch yn drysu a chyfareddu i’r un graddau.\nOnd buan y pasiodd. Euthum yn fy mlaen i’r inclên: Incline Top. Dyma ryw lwyfandir rhwng tai teras ar un ochr, a stad o dai cyngor ar y llall. Dirwyna i lawr i ran o’r dref nid nepell o’r canol, yn agos i rywle lle’r oeddwn yn byw: Clare Street. Stryd hirsyth o dai teras ar wastad y cwm; stryd sy’n dal i ymddangos yn fy mreuddwydion, weithiau. A chan fod y cwm hwn mor llydan, mae’r golygfeydd o’r fan hon yn eang iawn; ac i’r gogledd, saif y Bannau fel ymwthiadau o fyd arall.\nDyna lle’r oeddwn, ar yr inclên eiraog: dychweledig yn arolygu tirwedd ei orffennol ac amchwaraefa ei fytholeg bersonol. Cyrcydais i geisio sgwennu a dal peth o’r byd gloyw hwn yn fy nodlyfr.\nY pryd hwnnw, ymdeimlais â’r pentref: ymbentrefolais. A minnau rhwng cynifer o lefydd cyfarwydd, crebachodd y cyfan am eiliad. Sefais dan gysgod y mynyddoedd, mewn tref llawn ffiniau, a chofiais am y llun ar wal fy mam gu. Torrais innau fy ffordd.\nDechrau Gorffennaf. Roedd hi’n noson glir a di-awel o haf wedi diwrnod di-gynnwrf. Yn gynt yn y dydd, oferasid popeth gan y gwres, ond wedi hir aros, roedd ei fin wedi pylu. Erbyn hanner awr wedi deg o’r gloch, dechreuodd ymdeimlad o ehangder gwasgarog fy meddiannu, a’m gwahodd i adael y tŷ i grwydro wrthyf fy hun. Nid oedd hi’n oer, ychwaith, ond digon cyffyrddus i fentro i’r nos.\nGwynlas anarferol oedd yr awyr tua’r gorllewin, lliw trydanol. Parodd yn hir, a heb edwi hyd yn oed wrth fod canol nos agosáu.\nOherwydd y diffyg awel, gallwn glywed popeth yn gliriach, a lleisiau yn enwedig. Roedd hi’n noson llawn pobl, fel petai’r nos ei hun yn bentref diriaethol. Denwyd pobl i’w gerddi gan yr hefin, ac wrth imi gychwyn i fyny’r bryn trwy Heolgerrig ar hyd y ‘brif’ hewl, nid oeddwn yn teimlo fy mod yn rhodio wrthyf fy hun. Ni allwn weld pwy oedd yn llefaru, ond roeddwn rywsut yn gyfrannog yn eu hymddiddan.\nWeithiau, deuwn yn ymwybodol o fwlch mewn sgwrs wrth basio oherwydd arogl sigarét neu sŵn gwydrau’n symud, pan oedd rhywrai’n ymbalfalu am air, neu’n cymryd saib er mwyn ymgolli yn y nos. Teimlai honno o hyd fel gwagle a gorchudd yr un pryd, ond p’un bynnag oedd hi, clymai bopeth ynghyd, yn wead o eiriau a chyd-ymgolliadau.\nFel hyn y profais ymdeimlad o berthyn, er fy mod yn cerdded yn y tywyllwch trwy Heolgerrig. Euthum y ffordd hir adref, gan ymwau drwy’r ochr-strydoedd, nes bod y sgyrsiau ar y cyfan wedi cilio. Dim ond sêr a thawelwch oedd fy rhan wedi hynny. Rhythodd y nos i bob cilfach, a dychwelais i’r tŷ i ddeor syndodau. Ar yr union adegau hyn y bydd cerdd sydd wedi aros fel braslun neu amlinell yn fy mhen yn ymaflyd mewn geiriau. Lle ffrwythlon yw’r nos pan fo’r hefin yn mrig ei nerth.\nGallwch wrando ar addasiad o'r ysgrif uchod ar bodlediad Cawl Mympwy yma:\n#Ysgrifau #profiadau #morganowen


Caffael | TrC\nRydym yn gweithio’n agos gyda grwpiau cymunedol, sefydliadau gwirfoddol a mentrau cymdeithasol i sicrhau bod datblygiadau trafnidiaeth yn ymgynghori â chymunedau lleol ac yn eu cynnwy\nRydym wedi ymrwymo i greu rhwydwaith o dalent cartref yng Nghymru sy’n addo cadw’n cymunedau i ffynnu. Rydym yn gweithio gyda’n cyflenwyr i sicrhau’r buddsoddiad gorau posibl yn sgiliau, datblygiad a llesiant eu staff a’u cyflenwyr.\nPan fyddwn ni’n prynu nwyddau a gwasanaethau, gwaith a chyfleustodau, rydym yn gwneud hynny mewn ffordd sy’n sicrhau gwerth am arian ac yn manteisio ar y cyfle i sicrhau manteision ehangach i bobl, yr economi a’r amgylchedd. Mae’r dull hwn o gaffael yn gynaliadwy a moesegol yn ceisio bodloni’r canllawiau a nodir yn Neddf Llesiant Cenedlaethau’r Dyfodol (Cymru).\nRydym yn gweithio’n agos gyda grwpiau cymunedol, sefydliadau gwirfoddol a mentrau cymdeithasol i sicrhau bod datblygiadau trafnidiaeth yn ymgynghori â chymunedau lleol ac yn eu cynnwys. Mae hyn yn cynnwys gweithgarwch caffael a gwneud defnydd cymdeithasol a chymunedol gwell o orsafoedd.\nMae ein tîm Gwasanaethau Rheilffyrdd yn datblygu Cynllun Datblygu Cymdeithasol a Masnachol i Orsafoedd a fydd yn cynnwys penodi Llysgenhadon Cymunedol. Bydd y Llysgenhadon hyn yn gweithio gyda rhwydwaith estynedig o bartneriaethau Rheilffyrdd Cymunedol i ymgysylltu ymhellach â chymunedau lleol ac edrych ar brosiectau cymunedol lle gellir ailddefnyddio llefydd unwaith eto.\nRydym wedi gweithio gyda Cyngor Gweithredu Gwirfoddol Cymru i sicrhau bod sefydliadau gwirfoddol a dielw yn cael eu cynnwys. Rydym wedi cynnal digwyddiadau cyflenwyr gyda Busnes Cymdeithasol Cymru a byddwn yn sicrhau bod cyfleoedd caffael ar gael yn y dyfodol nawr bod y Gwasanaeth Rheilffyrdd newydd wedi cychwyn. Bydd y rhaglen adnewyddu gorsafoedd ac agor ein pencadlys newydd ym Mhontypridd yn cynnig cyfleoedd i greu gwerth cymdeithasol, economaidd, amgylcheddol a diwylliannol lleol.\nCyfleoedd y Dyfodol\nAm fanylion contractau i ddod, ewch i GwerthwchiGymru.


Mae gweithredoedd bach o garedigrwydd yn gallu cael effaith fawr\nTrwy gyfrwng stori am ferch o’r enw Theresa, cyflwyno’r syniad o wneud gweithredoedd bach caredig.\nFe fydd arnoch chi angen un blodyn a’r geiriau, ‘Yr hyn sy'n bwysig mewn bywyd yw nid gweithredoedd mawr, ond cariad mawr’ wedi eu harddangos fel y bydd yn bosib i’r plant eu darllen.\nChwiliwch am ddelwedd o Theresa, sydd hefyd yn cael ei galw’n Thérèse of Lisieux (fel y delweddau sydd i’w cael ar wefan y gymdeithas Society of the Little Flower, ar:www.littleflower.org/abouttherese/learn/index.asp),a threfnwch fodd o’i dangos yn ystod y gwasanaeth (dewisol, gwiriwch yr hawlfraint os byddwch yn ei defnyddio).\nHeddiw, rydw i’n mynd i sôn am ferch arbennig iawn o’r enw Theresa. Roedd hi’n byw dros 140 o flynyddoedd yn ôl.\nCafodd ei geni ar 2 Ionawr 1873, ac fe fu farw ar 30 Medi 1897, yn ferch ifanc dim ond 24 mlwydd oed. Roedd ei mam wedi marw pan oedd Theresa yn ddim ond pedair oed, ac roedd gan ei thad bump o blant i ofalu amdanyn nhw. Fe wnaeth un o’r plant, merch o’r enw Mary, gymryd y cyfrifoldeb am wneud y gwaith ty, ac fe gymerodd y chwaer hynaf, Pauline, y cyfrifoldeb am ddysgu’r plant ieuengaf am Dduw.\nPan oedd hi’n 14 oed, penderfynodd Theresa ei bod hi eisiau cysegru ei bywyd i wasanaethu Duw, felly fe aeth i fyw mewn cwfaint fel lleian (rhywun sy’n mynd i fyw gyda rhai eraill yr un fath â hi ei hun sy’n dymuno rhoi eu bywyd yn gyfan gwbl i Dduw).\nRoedd Theresa wedi dioddef afiechyd trwy gydol ei hoes, ond roedd i’n nodedig fel bod yn un a oedd bob amser yn llawen. Roedd hi’n hoffi drama, ac roedd hi’n hapus iawn yn cydweithio â’r lleianod eraill wrth wneud unrhyw weithgareddau. Ond yn 1896, fe ddechreuodd ddioddef o’r salwch difrifol sy’n cael ei alw’n tiwberciwlosis, ac fe dreuliodd fisoedd olaf ei bywyd mewn ysbyty yn y cwfaint lle’r oedd yn byw gyda’r lleianod. Ond, er gwaethaf ei gwaeledd, ni pheidiodd â bod yn hapus!\nYn y flwyddyn 1925, penderfynwyd y byddai Theresa’n cael ei chofio fel santes. 'Sant' neu ‘Santes’ yw unigolyn sydd wedi bod yn esiampl arbennig i ni oherwydd y ffordd y gwnaeth ef neu hi fyw bywyd arbennig, neu un a oedd â doniau arbennig.\nEr na chafodd Theresa fywyd hir, fe ddefnyddiodd bob munud oedd ganddi i ofalu am bobl eraill. Ei dywediad mwyaf enwog oedd, ‘Yr hyn sy'n bwysig mewn bywyd yw nid gweithredoedd mawr, ond cariad mawr.’\nTynnwch sylw’r gynulleidfa at y dyfyniad rydych chi’n ei arddangos.\nDaeth Theresa’n enwog fel rhywun a fyddai’n dangos cariad tuag at bobl eraill trwy wneud pethau bychain. Ambell dro, fe fyddai’n rhoi blodau i rywun (roedd hi wrth ei bodd â blodau, a dyna pam roedd pobl yn ei galw’n ‘flodyn bach’), ambell waith fe fyddai hi’n gweddïo, dro arall fe fyddai’n dangos cariad tuag at bobl eraill a rhoi sylw iddyn nhw pan fydden nhw’n cael eu llethu â phroblemau.\nRoedd Theresa’n gwybod nad oedd hi’n ddigon cryf yn gorfforol i wneud gweithredoedd mawr, ond roedd hi’n gwneud gwahaniaeth mawr i fywyd pobl trwy wneud pethau bach iddyn nhw. Yn aml, y pethau bach hynny yw’r pethau sy’n cael yr effaith fwyaf ar fywyd pobl, y pethau bach sy’n dangos fod rhywun yn fawr eu gofal tuag atyn nhw.\nCaewch eich llygaid a meddwl am rywbeth bach y mae rhywun wedi ei wneud i chi a wnaeth i chi deimlo’n hapus, neu i deimlo’n arbennig. Efallai mai dweud rhywbeth caredig wrthych chi a wnaeth rhywun, gofyn i chi ddod i chwarae â nhw, neu efallai roi rhywbeth bach yn anrheg arbennig i chi.\nPenderfynwch wneud rhywbeth heddiw a fyddai’n gwneud i rywun arall deimlo’n arbennig.\nEglurwch y byddwch chi’n oedi yng nghanol y weddi er mwyn i’r plant sy’n dymuno gwneud hynny, allu dweud ‘Diolch’ yn dawel am rywun arbennig y maen nhw’n ei adnabod.\nDiolch i ti am y bobl sy’n gwneud pethau ar fy rhan sy’n gwneud i mi deimlo’n hapus a theimlo fy mod i’n cael fy ngharu.\nDiolch yn arbennig am ...(saib).\nHelpa fi i wneud rhywbeth heddiw i ddangos i rywun ei fod ef neu hi’n golygu llawer i mi.


BlogMenai.com: Cors Culloden a goroesiad y Gymraeg\nCors Culloden sydd yn y llun - y man lle trechwyd byddin Charles Stewart yn Ebrill 1746 gan fyddin llywodraeth Lloegr. Roedd llawer o'r sawl a ymladdodd efo Charles yn Ucheldirwyr oedd yn siarad Gaeleg. O ganlyniad syrthiodd llawer o lid y llywodraeth ar yr ardaloedd hynny lle siaradai pobl Gaeleg. Un o'r ffyrdd yr amlygwyd y llid hwnnw oedd trwy 'glirio'r' Ucheldiroedd. Cyn 1746 roedd tua chwarter poblogaeth yr Alban yn siarad Gaeleg - roedd y ganran yn is na 6% erbyn degawd olaf Oes Fictoria. Erbyn hyn mae'r iaith ar ei gliniau fel iaith gymunedol hyd yn oed yn ei chyn gadarnleoedd yn Ynysoedd y Gorllewin.\nDydi pethau ddim cyn waethed ar y Wyddeleg fel iaith gymunedol, ond mae'n llawer, llawer gwanach na'r Gymraeg. Torwyd cydlynedd cymdeithasol Gorllewin Iwerddon yn waeth hyd yn oed gan y Newyn Mawr o 1847 ymlaen. Bu farw tua miliwn o bobl a bu rhaid i filiwn arall adael yr wlad o ganlyniad i hynny. Cwympodd y nifer a'r ganran oedd yn siarad y Wyddeleg yn gyflym ac yn barhaus wedi hynny.\nA dyna o bosibl y gwahaniaeth rhwng Cymru a'r gwledydd Celtaidd eraill yn y DU mewn perthynas a'r iaith frodorol - na chafwyd trawma tebyg yn Nghymru ac ni amharwyd ar ei strwythurau cymdeithasol yn yr un ffordd.\nLiz Saville said...\nDiddorol hefyd ystyried y rol a chwaraeodd yr SPCK a'r holl awydd protestanaidd i ledaenu'r efengyl mewn cyhoeddiadau. Daeth y Gymraeg yn iaith ysgrifenedig ar raddfa boblogaidd ar yr un adeg y collwyd miloedd o siaradwyr Gwyddeleg.\nIa - mae'n bosibl bod y Gymraeg yn magu statws lled 'swyddogol' mewn rhai agweddau ar fywyd yn Oes Fictoria - er nad oedd cydnabyddiaeth i'r Gymraeg mewn cylchoedd llywodraethol / gweinyddiaeth swyddogol ac ati wrth gwrs.\nMa crefydd yn eitha pwysig yn yr holl beth. Roedd y Gwyddelod, a nifer o siaradwyr yr Aeleg, yn Gatholigion ac i raddau hefyd felly'n grŵp a ddrwgddybiai'r llywodraeth yn fawr, a'i ystyried yn fygythiad, ymhell i'r 19eg ganrif. Roedd y Cymry'n Brotestaniaid pybyr ers hir o dro bryd hynny.\nAt hynny, mae'r Beibl yn bwysig yma, ond nid jyst am ei fod ar gael yn y Gymraeg. Mae darllen o'r Beibl yn rhan bwysig o Brotestaniaeth, llawer mwy na Phabyddiaeth. Roedd y ffaith bod y Cymry'n darllen eu llyfr pwysicaf yn gyson yn rhywbeth mawr o blaid yr iaith - petai siaradwyr ieithoedd Celtaidd eraill - yn benodol Gaeleg, Gwyddeleg a Llydaweg - â'r traddodiad hwnnw, debyg y Gallai'r tair iaith fos kewn sefyllda gryfach heddiw.


PCYDDS Hafan/Cyrsiau ac Astudio/Graddau Ôl-raddedig/MA Cyfarwyddo\nHyfforddiant yn null conservatoire mewn prifysgol fodern.\nMae’r MA mewn Cyfarwyddo yn cynnig hyfforddiant trylwyr i gyfarwyddo ar gyfer y theatr. O ddadansoddi testun a chyfarwyddo actorion i weithio gyda thîm creadigol a chyfarwyddo drama o’ch dewis byddwch yn cael cyfleoedd ymarferol ac arweiniad i ddatblygu a dysgu eich crefft ar gyfer galwedigaeth gystadleuol iawn.\nBydd y cwrs yn gweithio ochr yn ochr â’r garfan MA Theatr a Pherfformio ac yn elwa o gymysgedd eclectig o ddisgyblaethau a ddarperir gan staff y Brifysgol yn ogystal â chwmnïau ac ymarferwyr gwadd rhyngwladol o’r safon uchaf sy’n gallu cyfrannu at y drafodaeth ar sut y gellir creu celf theatr ac annog meddwl a dadansoddi annibynnol. Bydd yr astudiaeth yn brofiad dwys wedi’i wreiddio ym mhroses ddadansoddi Stanislavsky gan hefyd elwa gan ymarferwyr eraill o bob rhan o’r byd fel Sanford Meisner, Michael Chekhov ac Anne Bogart.\nDyddiad Dechrau: Mis Medi\nEr mwyn gwreiddio’r dysgu bydd y cyfarwyddwr yn cael ei dywys trwy ymagwedd ddadansoddi gam wrth gam sy’n broses fforensig i ddeall amgylchiadau’r stori. O’r fan honno, gall y cyfarwyddwr adeiladu proses lwyddiannus ddaliadwy i weledigaeth yr ysgrifennwr. Yna, bydd y cyfarwyddwr yn cael cyfres o ymarferion a fydd yn helpu i ddatblygu crefft lwyfan. Astudiaethau fel cyfleu cymeriad trwy gelfi a set yn unig, tawelwch, seibiant dramatig, golygfa sy’n galw am sgiliau arbennig fel ymladd neu ymateb emosiynol dyfnach fel crio neu chwerthin, modelu nodedig, golygfa o sioe gerdd a Chekhov neu Shakespeare.\nBydd y cyfarwyddwr yn cyfarwyddo’r myfyrwyr MA Theatr a Pherfformio yn y darnau hyn a fydd yn cael eu dangos a’u beirniadu.\nBydd y cyfarwyddwr yn cael adborth ac yn dysgu sut i ddefnyddio hwn wrth fynd ymlaen. Hefyd, bydd y cyfarwyddwr yn archwilio’r math o waith a straeon y maent am eu hadrodd, yn cael eu hannog i wylio cymaint o theatr â phosibl er mwyn deall celfyddyd gwneuthurwyr theatr eraill. Bydd cyfleoedd i gynorthwyo cyfarwyddwyr gwadd yn y coleg a gweithio ar ddrama a sioe gerdd. Yn ystod y cyfnod hwn byddant yn dysgu am reoli llwyfan, cyfarfodydd cynhyrchu a chreadigol, marchnata, trefnu taith ac archebu lleoliadau a byddant hefyd yn gyfrifol am gyflwyno pecyn gweithdy addysgol i ysgolion. Yn olaf, bydd y myfyriwr-gyfarwyddwr yn dewis drama a chyfarwyddo’r myfyrwyr BA Perfformio.\nY nod fydd casglu'r hyn mae'r unigolyn wedi'i ddysgu at ei gilydd a rhoi iddynt broses ymarfer hirach a mwy o gyfle i ddysgu am adborth cynulleidfa gyda nifer o berfformiadau. Bydd y myfyriwr yn gorffen y cwrs gyda set o arfau sydd hefyd yn drosglwyddadwy i ddadansoddi sgript sgrin a gweithio gydag actorion. Yn ystod eu hamser yn astudio byddant hefyd wedi cael y cyfle i arsylwi ar brosesau ymarfer gyda chwmnïau theatr o Gymru a chânt eu hannog ar ddiwedd y cwrs i wneud cais am swyddi cyfarwyddwr cynorthwyol yn y lleoliadau hyn.\nMae’r cwrs yn canolbwyntio ar bedair agwedd:\n1) Perfformiadau Cyhoeddus: Rhoddir cyfle i'r myfyrwyr gynhyrchu, ymarfer a chyflawni nifer o rolau o dan gyfarwyddyd cyfarwyddwr ac amodau cynhyrchu proffesiynol. Bydd amrediad eang o weithiau yn cael eu perfformio mewn ystod o gyd-destunau perfformio fydd yn rhoi profiadau amhrisiadwy i ddarpar gyfarwyddwtr. Disgwylir i fyfyrwyr ddangos lefel uchel o allu i weithio'n annibynnol, gyda chyfarwyddwr, a gyda'u cyfoedion. Penllanw yr agwedd hon fydd cyfle i’r myfyrywr gyfarwyddo prosiect gyda myfyrywr BA Perfformio.\n2) Prif Astudiaeth: Bydd y myfyrwyr yn derbyn sesiynau wythnosol un-wrth-un gyda thiwtor y cwrs i ddyfnhau eu hastudiaeth o ddadansoddi testun a hefyd rhoi arweiniad ar sut i ddyfnhau eu hymwybyddiaeth. Mae ymwybyddiaeth o’u hunan yn sgil allweddol ar gyfer cyfarwyddo. Drwy nodi'n raddol sut rydym ni'n byw, mae gennym fwy o ddealltwriaeth o sut mae cymeriadau'n byw a'r dewisiadau mae’n nhw'n eu gwneud. Drwy ganolbwyntio ar y broses ddadansoddi bydd y cyfarwyddwr yn dysgu deall mwy a mwy trwy weld a theimlo'r stori. Bydd yr amser hwn hefyd yn gyfle i ddatblygu strategaethau arweinyddiaeth a llais creadigol unigryw'r unigolyn a fydd yn eu cynorthwyo i ddeall y math o waith y maent am ei greu.\n3) Dosbarthiadau sgiliau craidd: Bydd y myfyrwyr yn mynychu nifer o dosbarthiadau sgiliau craidd yn ystod eu hyfforddiant. Bydd y dosbarthiadau hyn yn cynnwys actio, dyfeisio, theatr gorfforol, dawns a dadansoddi testun.\n4) Portffolio Datblygiad Proffesiynol: Bydd y Portffolio Datblygiad Proffesiynol yn cynnwys tystiolaeth o ymchwil, ysgrifennu adfyfyriol a chasgliad o ddeunyddiau a luniwyd yn ystod astudiaethau'r myfyrwyr, gan gynnwys rhestr o'r gweithgareddau a'r digwyddiadau y buont yn rhan ohonynt a dogfenau cefnogol. Fe'i datblygir mewn ymgynghoriad agos â Thiwtor Personol a'i deilwra i ofynion proffesiynol penodol pob myfyriwr. Yn gyffredinol, bydd cynnwys y portffolio yn dystiolaeth o broffil artistig unigol y myfyrwyr a’u gallu i fyfyrio ar eu datblygiad parhaus fel perfformiwr.\nPerfformiadau Cyhoeddus (60 Credyd)\nDadansoddi Tetun (20 Credyd)\nDyfeisio a Theatr Gorfforol (20 Credyd)\nPrif Astudiaeth: Cyfarwyddo (30 Credyd)\nPortfolio Datblygiad Proffesiynol (30 Credyd)\nEilir Owen Griffiths (Cyfawrwyddwr y Rhaglen)\nElen Bowman (Theatr/Cyfarwyddwr)\nRobbie Bowman (Theatr)\nTori Johns (Dawns)\nAngharad Lee (Theatr/Cyfarwyddwr)\nMorgan Thomas (Theatr a Theatr Gorfforol)\nGradd baglor y DU ( o leiaf 2:1) neu brofiad\nMae diffyg cyfarwyddwyr sy’n siarad Cymraeg yma yng Nghymru ac felly mae’n amser da i hyfforddi a cheisio gwaith yn yr hinsawdd bresennol. Gall y myfyriwr-gyfarwyddwr adael y cwrs gyda sgiliau i weithio yn y Gymraeg neu Saesneg gan ddyblu eu rhagolygon gwaith mewn diwydiant cystadleuol. Mae’r cwrs wedi’i leoli yng Nghaerdydd sydd wedi datblygu’n ferw o weithgarwch drama boed ar y teledu neu yn y theatr.\nNod y cwrs fydd cysylltu’r cyfarwyddwr gyda chyflogwyr y dyfodol i wneud yn fawr o’u cyfleoedd i gael gwaith. Gyda’r arbenigedd theatr gerdd ychwanegol a gyflwynir ar y cwrs BA Perfformio, gall cyfarwyddwyr fynd i mewn i’r alwedigaeth gyda sylfaen da i ddatblygu eu sgiliau ymhellach mewn gwahanol genres theatr fel Opera neu Sioeau Cerdd neu i hyfforddi ymhellach mewn cwrs byr cyfarwyddo sgrin.\nMae’r radd arbennig hon yn cael ei rhedeg mewn cydweithrediad a’r elusen “Living Pictures”. Sefydlwyd yr elusen yn 1999 gan Elen a Robbie Bowman dau gyfarwyddwr blaenllaw iawn sydd wedi cael hyfforddiant trylwyr yn Rwsia yn y 90au. Ffurfwyd yr elusen i ddarganfod ffurf newydd o hyfforddi a pherfformio gweithiau theatrig.\nMae Elen Bowman yn gyfarwyddwraig broffesiynol, sy’n cael ei hystyried yn un o brif hyfforddwyr cyfarwyddwyr y DU ac mae ganddi wybodaeth eang am ymarferwyr a chwmnïau’r DU sy’n gallu bod yn gymorth i addysg y cyfarwyddwr. Mae ei gwaith yn llunio rhan o “The Director’s Craft” gan y gyfarwyddwraig Katie Mitchell OBE Mae Elen yn rhedeg Living Pictures sy’n darparu hyfforddiant bellach i gyfarwyddwyr bob blwyddyn yn Llundain gyda chyfarwyddwyr blaenllaw'r DU fel y cyfarwyddwr ffilm a theatr Dominic Cooke a chyfarwyddwr Broadway/West End Ian Rickson ynghyd â chyfarwyddwyr cyhoeddedig fel Mike Alfreds, ‘Different Every Night’, a Bella Merlin, ‘The Stanislavsky Toolkit’. Felly, gall ei phrofiad helpu i gyflenwi proses gystadleuol ac ysbrydoledig i ddarpar gyfarwyddwyr.\n* I'w ddilysu


Prif fudiadau Anghydffurfiaeth Protestannaidd yng Nghymru yn yr 17eg ganrif oedd yr Annibynwyr, neu Gynulleidfawyr, a’r Bedyddwyr, ond yn y 18fed ganrif trawsnewidiwyd y tirlun crefyddol gan ddyfodiad Methodistiaeth. Rhan oedd hyn o fudiad crefyddol rhyngwladol llawer ehangach, y gellir ei olrhain i dwf Pietistiaeth efengylaidd ar gyfandir Ewrop o ran olaf yr 17eg ganrif ymlaen. Roedd ei bwyslais ar feithrin ymroddiad personol dwys, drwy bregethu’n uniongyrchol i galon yr unigolyn, yn sail ar gyfer mudiadau a ymledodd i Brydain a hefyd i drefedigaethau America. Yng Nghymru arweiniodd at ffurfiant dau enwad pwysig, sef Methodistiaeth Galfinaidd, neu Bresbyteriaeth fel y’i gelwid hefyd yn ddiweddarach, a Methodistiaeth Wesleaidd, neu Fethodistiaeth yn syml.\nRoedd John Wesley, ynghyd â’i frawd Charles a’i gyd-glerigwr George Whitefield, yn arweinydd mudiad efengylaidd a ddechreuodd yn y 1720au yn Rhydychen fel The Holy Club, clwb ar gyfer astudio a byw buchedd Gristnogol duwiol. Rhoddwyd yr enw “Methodist” ar y frawdoliaeth hon gan eu cyd-fyfyrwyr oherwydd y modd y defnyddiai “reol” a “method” i ymdrin â’i chred grefyddol. Cymerodd Wesley yr ymgais at wawd a’i throi’n deitl o anrhydedd.\nYm 1738, profodd Wesley ei dröedigaeth efengylaidd, fel y’i gelwir bellach, pan deimlodd “wres rhyfedd yn ei galon”. Cam allweddol yn natblygiad gweinidogaeth Wesley, fel Whitefield, oedd teithio a phregethu yn yr awyr agored. Gan symud ar draws gwledydd Prydain, Iwerddon a Gogledd America, helpodd ffurfio a threfnu grwpiau Cristnogol bychain a ddatblygai atebolrwydd, disgyblaeth ac addysg grefyddol ddwys a phersonol. Yn bwysicach, penododd efengylwyr crwydrol, anordeiniedig, i deithio a phregethu fel y gwnâi ef ac i ofalu am y pobloedd hyn.\nAr y dechrau, unig nod y Methodistiaid a arweinid gan Wesley oedd diwygio Eglwys Loegr yn fewnol, trwy ddychwelyd at yr efengyl, ond lledaenodd y mudiad gyda’r deffroad a chyn hir daeth nifer arwyddocaol o glerigwyr Anglicanaidd yn aelodau cysylltiol o’r mudiad gan adweithio i’r canfyddiad o ddifaterwch ar ran Eglwys Loegr. Tynnid Methodistiaid cynnar o bob haen o gymdeithas, gan gynnwys y bonedd, ond âi’r pregethwyr Methodistaidd â’r neges at weithwyr a throseddwyr a dueddai i fod wedi’u gadael allan o grefydd gyfundrefnol ar y pryd. Prif nodwedd Methodistiaeth yw ei phwyslais ar helpu’r tlodion a phobl gyffredin, ei hagwedd systematig iawn at adeiladu’r unigolyn, a’r “eglwys” a’i hysbryd cenhadol. Trefnodd Wesley’r tröedigion newydd yn lleol ac mewn “Cyfundeb” ledled gwledydd Prydain.\nCyn hir tynnwyd John Wesley a George Whitefield i gysylltiad â Howell Harris a Daniel Rowland, Cymry a oedd wedi’u hysbrydoli gan werthoedd tebyg. Pregethodd Wesley yng Nghymru am y tro cyntaf ym 1739 ar wahoddiad Howell Harris. Ond roedd y Methodistiaid Cymreig ar y pryd yn coleddu athrawiaeth Galfinaidd rhagordeiniad, gan gredu bod Crist wedi marw dros yr etholedig ddethol rai yn unig. Dyma’r athrawiaeth a ddelid gan arweinwyr Methodistiaid Cymru a Whitefield, ond roedd Wesley’n chwyrn yn ei herbyn gan bregethu’r syniad Arminaidd fod y cynnig o iachawdwriaeth yn agored i bawb. Er i Harris a Wesley lwyddo i gydweithio ar y dechrau, bu’r gwahaniaeth sylfaenol hwn yn eu dehongliad o’r Ysgrythur fwyfwy yn fodd i yrru hollt rhwng dwy garfan y mudiad Methodistaidd cynnar. Er i John Wesley ymweld â Chymru 35 o weithiau a phasio drwy’r wlad ar sawl achlysur arall wrth deithio i Iwerddon ac yn ôl, bach iawn oedd effaith Methodistiaeth Wesleaidd yng Nghymru. Gan nad oedd Wesley yn siarad Cymraeg, ar siaradwyr Saesneg bron yn ddieithriad y câi effaith. Roedd ei gytundeb gyda Howell Harris, y gadawai’r rhan fwyaf o’r cyfrifoldeb am Gymru iddo ef, yn golygu mai dim ond rhyw 600 o ddilynwyr oedd gan Wesley yng Nghymru erbyn diwedd y 18fed ganrif.\nByddai’r Methodistiaid cynnar, yn Galfinwyr a Wesleaid, yn efengylu o fewn Eglwys Loegr ac yn parhau i dderbyn cymun yn yr eglwys Anglicanaidd leol. Gwnaent bopeth a allent i osgoi cael eu galw’n Anghydffurfwyr, gan ystyried mai eu rôl oedd glanhau ac adfywio Eglwys Loegr yn hytrach nag ymneilltuo oddi wrthi. Pan ddechreusant godi eu hadeiladau eu hunain, nid eglwysi na chapeli annibynnol oeddent, na hyd yn oed dai cwrdd (hoff derm yr Anghydffurfwyr) ond yn syml “tai pregethu” neu “dai newydd” dan yr eglwys sefydledig. Y cynharaf sy’n dal i sefyll yw Earlswood yn Sir Fynwy, a adeiladwyd ym 1791.\nYmwahanodd y Methodistiaid Wesleaidd Prydeinig yn ffurfiol oddi wrth Eglwys Loegr yn ystod y 1790au, yn dilyn marwolaeth Wesley. Dan arweiniad Dr Thomas Coke, brodor o Aberhonddu, penderfynodd Cynhadledd Wesleaid Prydain ym 1800 anfon pregethwyr Cymraeg eu hiaith i Gymru, a arweiniodd at dwf cynulleidfaoedd Cymraeg. Hawlir mai Pendref yn Ninbych yw’r capel Wesleaidd Cymraeg cyntaf yng Nghymru, wedi’i adeiladu ym 1801. Yn y cyfamser, bu mewnlifiad Wesleaid Saesneg eu hiaith, o Gernyw yn arbennig, i’r ardaloedd mwyngloddio a oedd yn tyfu’n gyflym, yn fodd i hyrwyddo sefydlu ac ehangu cynulleidfaoedd Saesneg. Er i’r Wesleaid ledaenu wedi hynny drwy Gymru gyfan roeddent wastad yn llai o ran niferoedd a dylanwad na’r tri enwad mawr arall.\nTrwy gydol y 19eg ganrif dominyddwyd Ymneilltuaeth yng Nghymru gan hen fudiadau Anghydffurfiol yr Annibynwyr a’r Bedyddwyr a mudiadau diweddarach y Methodistiaid Calfinaidd a Wesleaidd. Byddai diffiniadau aelodaeth yn amrywio’n fawr rhwng yr enwadau, gan beri ei bod yn anodd cymharu rhwng yr enwadau. Hyd yn oed o fewn un enwad nid yw’r cofnodion yn debygol o fod yn gyson ddibynadwy gan bob cynulleidfa ym mhob cyfnod. Serch hynny, mae’n amlwg i bob un o’r pedwar prif enwad weld cynnydd enfawr yn eu haelodaeth drwy gydol y ganrif.\nCofnododd Cyfrifiad Crefyddol 1851 fod gan y Wesleaid gyfanswm o 499 o addoldai. Er bod cwestiynau lu am ddibynadwyedd ystadegau Cyfrifiad 1851, mae’r niferoedd a gofnodwyd yn bresennol yn y gwasanaeth mwyaf poblogaidd – sef y gwasanaeth nos Sul fel arfer – yn cadarnhau bod cyfanswm o 53,730 yn mynychu oedfaon Wesleaidd.\nYn ystod y 19eg ganrif, profodd yr Eglwys Fethodistaidd Wesleaidd sawl ymddatgysylltiad, a’r mwyaf o’r rhain oedd y Methodistiaid Cyntefig, a’u cenhadaeth benodol i’r dosbarth gweithiol. Torrodd y rhain i ffwrdd i ffurfio’u Cyfundeb eu hunain pan wrthododd y prif gorff ganiatáu pregethu yn yr awyr agored, ac mae ganddynt batrwm dosbarthiad cryf a diddorol yng Nghymru. Roedd gan grwpiau ymneilltuol eraill, yn cynnwys y Cyfundeb Newydd Methodistaidd, Cristnogion y Beibl, Cymdeithas y Methodistiaid Wesleaidd a’r Diwygwyr Wesleaidd, i gyd bresenoldeb yng Nghymru, yn bennaf ymysg y boblogaeth Saesneg ei hiaith, er bod Cymdeithas y Methodistiaid Wesleaidd yn cynnwys y capeli Cymraeg hynny a adwaenid fel y Wesle Bach, a adawodd Wesleaid Cymru mewn ymddatgysylltiad a gychwynnodd ym 1831. Ac eithrio’r Methodistiaid Cyntefig, byddai’r cyrff hyn i gyd yn cyfuno’n raddol, gan ddod yn rhan o’r Eglwys Fethodistaidd Unedig maes o law ym 1907, a unodd ei hun gyda’r Wesleaid a’r Methodistiaid Cyntefig i ffurfio’r Eglwys Fethodistaidd ym 1932.\nEr gwaethaf llwyddiannau’r 19eg ganrif a’r gobeithion a godwyd gan ddiwygiad 1904, byddai’r 20fed ganrif yn dyst i ddirywiad trychinebus mewn Anghydffurfiaeth Gymreig. Cyrhaeddodd aelodaeth pob un o’r prif enwadau ei huchafbwynt yn gynnar yn y ganrif. Gan ystyried cynulleidfaoedd Cymraeg a Saesneg ill dwy, mae’n ymddangos i’r Methodistiaid Wesleaidd gyrraedd eu hanterth ym 1932 gyda 56,027 o aelodau.\nDangosodd cyfrifiad y Feibl Gymdeithas o eglwysi Cymru ym 1982 fod gan y Methodistiaid Wesleaidd 24,300 o aelodau bryd hynny. Dangosodd Yr Her i Newid, adroddiad Arolwg Eglwysi Cymru a gynhaliwyd gan y Feibl Gymdeithas ym 1995, fod 396 o gapeli Methodistiaid Wesleaidd (o gymharu â 553 ym 1982). Amcangyfrifodd Ffydd yng Nghymru: Yn Cyfrif i’n Cymunedau, yr adroddiad a gyhoeddwyd gan Gweini yn 2008, fod 341 o gynulleidfaoedd Methodistiaid Wesleaidd yng Nghymru.\nMapiau Dosbarthiad y Methodistiaid Wesleyaidd


Profi, mireinio ac adeiladu: yr hyn sy’n digwydd yn ystod y cam datblygu cynnyrch ‘Beta’ - Canolfan Gwasanaethau Cyhoeddus Digidol\nDrwy gydol yr hydref 2020, roedd ein cam Darganfod cychwynnol wedi cyfuno ymchwil defnyddwyr a gynhaliwyd gyda phreswylwyr lleol, gwaith dadansoddi busnes i ddeall cyd-destunau awdurdodau lleol, a chwmpasu technegol i fapio’r systemau presennol a deall beth allai fod yn bosibl. Gan gyfuno’r canfyddiadau o’r tri maes hyn, canolbwyntiom yn fwy penodol ar flaenoriaethu archwilio sut gallem helpu defnyddwyr i olrhain cynnydd eu ceisiadau i Ofal Cymdeithasol i Oedolion.\nYn ystod y cam Alffa dilynol, gwnaethom brofi ac ailadrodd dyluniadau ar gyfer datrysiadau posibl er mwyn creu cyfres o negeseuon testun diweddaru statws a gwefan gysylltiedig sy’n rhoi mynediad rhwydd at ddiweddariadau statws ceisiadau a gyflwynwyd i Ofal Cymdeithasol i Oedolion, gan greu ein datrysiad ‘Olrhain fy Nghais’ prototeip. Profwyd y dyluniadau hyn yn barhaus yn erbyn yr anghenion y clywsom amdanynt yn ystod ein cam Darganfod: gwella profiad defnyddwyr o’r broses cyflwyno cais, a lleihau’r gofynion ychwanegol ar weithwyr cyswllt, yr oedd pobl yn gofyn iddynt roi diweddariadau statws ac egluro’r broses cyflwyno cais yn rheolaidd.\nGan symud ymlaen i’r cam nesaf, sef y cam Beta, dyma’r adeg pan fyddwn yn dechrau adeiladu ac ymsefydlu’r datrysiad mewn arferion gwaith beunyddiol. Er ein bod eisoes wedi profi’r prototeip gyda defnyddwyr yn ystod y cam blaenorol, mae rhai cwestiynau y gallwn eu hateb yn llawn dim ond trwy brofi’r datrysiad yn y modd hwn.\nDyma’r adeg pan fyddwn yn gwneud dewisiadau ynglŷn â pha ieithoedd codio i’w defnyddio a sut byddwn yn trosi’r hyn a ddysgwyd o’n gwaith cwmpasu technegol yn ddatrysiad gweithredol. Mae gan y dewisiadau hyn oblygiadau i’r ffordd byddwn yn cadw’r datrysiad i fynd, er enghraifft pa sgiliau sy’n ofynnol ar gyfer cynnal a chadw parhaus, ochr yn ochr ag unrhyw effaith bosibl ar brofiad defnyddwyr o’r datrysiad. Felly, mae’n bwysig ein bod yn rhoi sylw i amrywiaeth o ystyriaethau wrth wneud y dewisiadau hyn ar ddechrau’r cam Beta.\nYmhlith y rhain, un o’r cwestiynau allweddol rydym wedi’i gadw mewn cof yw ‘sut gallwn sicrhau bod y datrysiad hwn yn gynaliadwy?’ Rydym yn gwybod nad yw gwasanaethau’n aros yn llonydd. Ac ni waeth pa mor ofalus y dyluniwyd ein datrysiad, bydd angen diweddaru neu gywiro pethau weithiau. Felly, mae’n hollbwysig ein bod yn cynllunio o flaen llaw ar gyfer y posibiliadau hyn.\nFe all fod yn rhwydd gadael cynaliadwyedd tan ddiwedd prosiect, ond rydym yn gwybod nad yw hyn yn gweithio wrth ddatblygu cynnyrch. Mae angen i ni ymsefydlu’r ystyriaethau hyn yn gynnar er mwyn sicrhau ein bod yn gwneud dewisiadau sy’n galluogi cynaliadwyedd yn barhaus. Mae hyn yn cynnwys ein dewisiadau technegol, ond hefyd ein proses ar gyfer sicrhau bod y rhanddeiliaid iawn yn deall ac yn cyd-ddatblygu’r hyn y mae cynaliadwyedd yn ei olygu i’r datrysiad. Mae hyn yn hollbwysig er mwyn osgoi rhwystrau annisgwyl fel cymeradwyaeth lywodraethu neu gyllid, a sicrhau y gallwn gynnal y momentwm wrth i ni symud trwy’r gwahanol gamau datblygu.\nYn ein postiad nesaf, byddwn yn rhannu mwy am y broses o ddylunio ar gyfer cynaliadwyedd a sut rydym yn gwneud dewisiadau sy’n cefnogi cynaliadwyedd ac effaith tymor hir.\nRosanna Hardwick (rosanna.hardwick@digitalpublicservice.gov.wales)


Darlithoedd 2 x darlith 2 awr bob wythnos\nEraill Trafodaeth, i'w threfnu gan gyd-gysylltydd y modiwl yn ystod y semester.\nSesiwn Ymarferol 3 x ymweliad 4 awr\nAsesiad Semester Aseiniad 50%\nEgluro'r broses ecolegol sy'n digwydd wrth gynhyrchu bwyd.\nTrafod y pwysau ar y diwydiant cyflenwi bwyd.\nNodi effeithiau amgylcheddol dwysau amaethyddol.\nGwerthuso effeithiau polisi bwyd a globaleiddio marchnadoedd bwyd.\nTrafod y cysyniad o gynaladwyedd wrth gynhyrchu bwyd.\nMae'r modiwl yn disgrifio'r wybodaeth wyddonol sydd ei hangen i ddeall yr agweddau ecolegol cymwysedig ar systemau cynhyrchu amaethyddol. Bydd y modiwl yma yn rhoi ymwybyddiaeth i'r myfyriwr o effaith amaethyddiaeth a systemau cyflenwi bwyd ar yr amgylchedd. Mae'r modiwl wedi'i lunio i dynnu sylw at faterion sy'n ymwneud a'r gadwyn fwyd ddynol gan gynnwys globaleiddio marchnadoedd bwyd, homogeneiddio systemau cynhyrchu, cynaladwyedd, effeithiau amgylcheddol dwysau amaethyddol a dyframaethyddol, datblygu polisi amaethyddol, pryder y cyhoedd am gynhyrchu bwyd ac iechyd, lles anifeiliaid, a'r galwadau gan gwsmeriaid a'r boblogaeth ar y diwydiant cynhyrchu bwyd yn y dyfodol.\n1. Egluro'r prosesau ecolegol sy'n digwydd mewn systemau amaethyddol.\n2. Disgrifio diwydiant cyflenwi bwyd y DU a materion allweddol ynghylch pryder y cyhoedd am y gadwyn fwyd.\n3. Nodi effeithiau amgylcheddol dwysau amaethyddol.\n4. Datblygu gwerthfawrogiad o faterion polisi bwyd a globaleiddio.\n5. Datblygu dealltwriaeth o gynaladwyedd wrth gynhyrchu bwyd.\nCyfathrebu Yn rhan o'r aseiniad bydd angen cynhyrchu adroddiad ar fater penodol sy'n ymwneud â'r gadwyn fwyd ddynol a sut mae'n cael ei drafod mewn amrywiaeth o ffynonellau cyfryngol, gan ddatblygu sgiliau ysgrifennu academaidd y myfyriwr a chyfiawnhau dadansoddiadau beirniadol a chasgliadau.\nDatblygu personol a chynllunio gyrfa Nod canlyniadau'r modiwl yw darparu'r sgiliau a'r ymwybyddiaeth o egwyddorion a gwybodaeth y mae ymarferwyr eu hangen yn yr amgylchedd gwledig ehangach er mwyn trafod ac ymdrin â materion sy'n peri pryder yn y byd cyhoeddus a'r byd gwyddonol, a hynny yng nghyd-destun y gadwyn fwyd ddynol.\nGwaith Tim Bydd y drafodaeth ffurfiol yn datblygu gallu'r myfyrwyr i drafod a dadansoddi gwybodaeth mewn fforwm grwp rhyngweithiol.\nGwella dysgu a pherfformiad ei hun Nod canlyniadau'r modiwl yw darparu'r sgiliau a'r ymwybyddiaeth o egwyddorion a gwybodaeth y mae ymarferwyr eu hangen yn yr amgylchedd gwledig ehangach er mwyn trafod ac ymdrin â materion sy'n peri pryder yn y byd cyhoeddus a'r byd gwyddonol, a hynny yng nghyd-destun y gadwyn fwyd ddynol.\nRhifedd I ddadansoddi'r llenyddiaeth berthnasol bydd angen i fyfyrwyr ddeall a dehongli gwybodaeth rifyddol, yn enwedig yng nghyd-destun data cynhyrchu, marchnata ac asesu risg.\nSgiliau ymchwil Bydd yr aseiniad yn datblygu gallu'r myfyriwr i weithio'n annibynnol gan gyfuno gwybodaeth wyddonol, cymdeithasol, gwleidyddol ac economaidd i werthuso'n feirniadol sut mae mater penodol sy'n ymwneud â'r gadwyn fwyd yn cael ei drafod mewn amrywiaeth o ffynonellau cyfryngol (asesir trwy waith cwrs).\nTechnoleg Gwybodaeth Bydd angen defnyddio ffynonellau ar y rhyngrwyd yn helaeth er mwyn casglu gwybodaeth ar gyfer yr aseiniad (asesir yn rhan o waith cwrs).


Yr ifanc a dybia...\nVaughan Roderick | 10:20, Dydd Iau, 26 Gorffennaf 2012\nRoedd diwrnod penodi William Hague yn Ysgrifennydd Cymru yn un poenus i mi. Dim bod gen i unrhyw beth yn erbyn William. Mae'n gwmni da a gallwn ddadlau ynghylch ei gryfderau a gwendidau gwleidyddol. Mae 'na un ffaith na ellir dadlau yn ei chylch. Mae'n iau na fi ac oherwydd hynny roedd ei benodiad fel ergyd i'n stumog. Ysgrifennydd Gwladol yn iau na fi? Scersli belif.\nNawr, dydw i ddim wedi cyrraedd sefyllfa lle mae barnwyr yn edrych yn ifanc ond rwyf wedi bod yn y gêm yma am fwy o amser na'r rhan fwyaf o'r glaslanciau o gwmpas bwrdd cabinet Downing Street. Gyda'r glymblaid mewn twll felly rwyf am gyngor gair o gyngor. Nid fy mod i'n disgwyl i unrhyw un wrando!\nRwyf wedi dod i'r casgliad mai un o'r camgymeriadau mwyaf y gall gwleidydd ei wneud yw meddwl bod addewidion yn bwysig a bod eu cadw nhw yn bwysicach na dim byd arall. Dydw i ddim yn dweud nad oes 'na bris am dorri addewid. Mae 'na - ond mae'r pris hwnnw llawer yn llai na phris glynu'n benstiff at bolisi nad yw'n gweithio yn y gred bod yr etholwyr yn edmygu "cryfder" felly mewn gwleidydd.\nYdy Llywodraeth David Cameron mewn sefyllfa felly o safbwynt yr economi? Oes angen "plan b"? Mae'n bosib ddadlau y naill ffordd neu'r llall. Mae 'na ddigon o bobol syn fodlon gwneud hynny ond mae'n ymddangos i mi mai un person mewn gwirionedd sy'n gorfod penderfynu ac nid y Prif Weinidog, ei ddirprwy na'r Canghellor yw hwnnw.\nOes angen dweud mai Vince Cable yw'r ffigwr allweddol yn hyn oll? Dyw'r Ysgrifennydd Busnes ddim mor boblogaidd ac oedd e yn y dyddiau cyn etholiad 2010 pan oedd y cyfryngau'n ei drïn fel rhyw fath o athrylith economaidd. Serch hynny mae'n parhau'n ffigwr adnabyddus ac un mae'r etholwyr ar y cyfan yn ei hoffi ac yn ei drystio. Pe bai'n dewis ymddiswyddo o'r Llywodraeth a phellhau ei hun o'r moddion economaidd byr iawn fyddai oed y glymblaid yn fy marn i.\nFe symudodd Vince yn gyflym iawn ddoe i fynnu nad oedd ei gyfaill Arglwydd Oakeshott yn siarad ar ei ran wrth alw am newid Canghellor. Rhaid i ni dderbyn ei ddidwylledd. Ar y llaw arall mae'n anodd credu nad yw hen ben y Democratiaid Rhyddfrydol yn sylweddoli cryfder ei sefyllfa a maint ei gyfrifoldeb.\nCwrteisi a'r Gymraeg\nDau gwestiwn sy gen i yn fan hyn.\nYn gyntaf pwy oedd yn bod yn gwrtais a phwy oedd yn bod yn anghwrtais yn yr achos hwn?\nYn ail, os ydw i'n gallu straffaglu i siarad Ffrangeg ddegawdau ar ôl mi ei hastudio am dair blynedd yn yr Ysgol Uwchradd - beth ddiawl sy'n mynd ymlaen mewn gwersi Cymraeg yn ein hysgolion Saesneg?\nYr wythnos hon cyhoeddodd y Llywodraeth ei bod yn sefydlu gweithgor er mwyn ceisio gwella safon dysgu Cymraeg fel ail iaith. Hen bryd hefyd. Efallai y caiff e ryw effaith.\nYn sicr mae'n rhaid gwneud rhywbeth.\nPan oeddwn i'n grwt bu'r teulu yn byw am gyfnod ym mhentref Efail Isaf rhwng Pontypridd a Llantrisant. Digon bychan oedd Efail Isaf ar y pryd - ond roedd gan y lle siop, tafarn, capel oedd bron ar ei din ac adfail o stesion oedd yn gyrchfan chwarae i blant y pentref. Y pryd hwnnw, yn ôl yn y chwedegau, roedd ambell i drên glo yn dal i redeg ond roedd gwasanaethau i deithwyr wedi hen fynd.\nAr brif lein David Davies o Bontypridd i'r Barri yr oedd gorsaf Efail Isaf. Rhyw gan llath yn bellach lawr Heol Dowlais roedd 'na orsaf arall sef un Pentre'r Eglwys. Ar y "Taff Vale and Llantrisant Junction Railway" yr oedd honno a dydw i ddim yn cofio trenau arni.\nHanner canrif yn ddiweddarach mae siop a thafarn Efail Isaf wedi goroesi ac mae'r capel yn un o eglwysi Cymraeg mwyaf llewyrchus y de ddwyrain. Mae'r rheswm am lewyrch y lle'n amlwg. O gwmpas Efail Isaf a'r pentrefi cyfagos codwyd stadau enfawr o dai - yn bennaf ar gyfer pobol sy'n gweithio yng Nghaerdydd ond yn methu fforddio neu'n dewis peidio byw yn y ddinas ei hun.\nYr hyn yw'r ardal mewn gwirionedd yw'n hyn mae'r Americanwyr yn galw'n "exurb" sef maestref nad yw'n rhan ddaearyddol o'r ddinas y mae'n gwasanaethu. Does dim gair Cymraeg am "exurb" felly rwym am fathu un! Fe wnaiff mastref y tro yn iawn!\nWrth reswm fe fyddai cysylltiad rheilffordd rhwng mastrefi fel Efail Isaf a Chaerdydd yn gwneud byd o les ond yn yr achos yma mae llwybrau'r ddwy lein wedi hen ddiflannu.\nNa phoener. Sôn am hen faes glo'r de ydw i yn fan hyn - ardal oedd ar un adeg a mwy o reilffyrdd i bob milltir sgwâr nac unrhyw le arall yn y byd. O ganlyniad mae 'na lein arall yn bodoli a fyddai'n ddigon cyfleus i'r masdrefi rhwng Pontypridd a Llantrisant sef lein Beddau. Fe gadwodd glofa a gwaith golosg Cwm Coed Elai i fynd yn ddigon hir i sicrhau bod hi dal yno - er bod ei chledrau'n araf rydi. Ar ôl i'r rhwydwaith presennol gael ei thrydaneiddio lein Beddau sydd ar frig rhestr siopa y rhan fwyaf o arbenigwyr trafnidiaeth ac mae ei llwybr yn cael ei diogelu'n ofalus.\nDyw lein Beddau ddim yn unigryw. Ar ôl i fwyell Beeching ddisgyn dim ond pum lein leol oedd yn agored i deithwyr yn y de ddwyrain sef y rheiny i Dreherbert, Merthyr, Rhymni, Y Barri, Penarth a Coryton. Fe oroesodd eraill er mwyn cludo glo ac yn raddol bach, o'r wythdegau ymlaen, ail-gyflwynwyd trenau i deithwyr. Roedd leiniau Aberdâr, Maesteg, Bro Morgannwg, Glyn Ebwy a 'Cityline' Caerdydd i gyd wedi eu cau i deithwyr ar un adeg.\nCoroni ymdrech degawdau mae'r penderfyniad i drydaneiddio'r rhwydwaith felly ond dim ond y cychwyn yw hynny.\nOs oes 'na un person sy'n haeddu'r clod am benderfyniad ddoe Mark Barry yw hwnnw. Yn gynnar yn 2011 cyhoeddodd Mark gynllun o'r enw "A Metro for Wales Capital City Region". Sefydliad Materion Cymru a Phartneriaeth Busnes Caerdydd oedd wedi comisiynu'r adroddiad ac roedd fel manna o'r nefoedd i wleidyddion y bae.\nMae'r adroddiad yn amlinellu cynllun hynod uchelgeisiol ond cwbl realistig i ddefnyddio trenau a lonydd bysiau i glymu Caerdydd a'r cymoedd yn un uned economaidd gref. Mae maint y weledigaeth a manylder y cynllun yn rhyfeddod.\nDydw i ddim yn cofio unrhyw adroddiad arall yn cael croeso mor unfryd a brwdfrydig a'r un y derbyniodd un Mark Barry. Y gair y defnyddir yn fwyaf aml i'w ddisgrifio yw 'trawsnewidiol'.\nMewn cyfnod o ddeunaw mis llwyddodd i droi'r breuddwyd gwrach o drenau trydan yn y cymoedd yn gynllun ac iddo amserlen bendant. Am unwaith dyw "trawsnewidiol" ddim yn gor-ddweud a mawr yw dyled y gwleidyddion i awdur yr adroddiad a'r cyrff wnaeth ei gomisiynu.\nHaf Hirfelyn Gwresog\nVaughan Roderick | 15:31, Dydd Mercher, 11 Gorffennaf 2012\nMae dyddiau'r cŵn yn ddyddiau peryg i lywodraethau am ryw reswm. Gofynnwch i David Cameron. Nid trafod problemau clymblaid San Steffan yw fy mwriad yn fan hyn - ond mae'n anodd gweld sut ar y ddaear y gall y llywodraeth fynd a'r maen i'r mur ynghylch diwygio Tŷ'r Arglwyddi heb ildio refferendwm. Fe fydd angen hynny er mwyn sicrhau cefnogaeth y blaid Llafur - ac ar ôl llosgi eu bysedd unwaith go brin fod hynny'n apelio at ochr felen y glymblaid.\nYma yn y Bae, y Gweinidog Iechyd sydd dan y lach yn sgil y ffrwgwd ynghylch y sgyrsiau rhwng Marcus Longley a gweision sifil wrth iddo baratoi adroddiad ynghylch dyfodol y gwasanaeth iechyd - adroddiad y mae Lesley Griffiths yn mynnu sy'n gwbwl annibynnol.\nMae 'na hen ddigon o ddadansoddi wedi bod ynghylch manylion y ffrae yn barod. Blog Betsan yw'r lle i fynd os am wybod mwy. Yr hyn sy'n ddiddorol i mi yw bod y tair gwrthblaid - am y tro cyntaf yn y Cynulliad hwn wedi cydlynu eu hymosodiadau ar y Llywodraeth.\nDim ond rhyw wythnos sy 'na ers i mi ysgrifennu ynghylch eu methiant i wneud hynny. Nid fy ngeiriau sy'n gyfrifol am y newid. Beth felly sydd wedi darbwyllo Andrew RT Davies a Leanne Wood i gydweithio am unwaith?\nWel mae'n debyg bod ychydig o "shuttle diplomacy" gan Kirsty Williams wedi chwarae rhan yn y peth. Rwy'n deall mai yn ei swyddfa hi y cynhaliwyd y cyfarfod allweddol rhwng y tri arweinydd.\nYn achos Plaid Cymru mae 'na ddau reswm posib arall allai esbonio'r parodrwydd i weithio gyda'r gleision am unwaith.\nYn gyntaf mae'r blaid wedi bod ym mlaen y gad yn y protestiadau yn erbyn newidiadau posib i wasanaethau yn ysbytai Bronglais a'r Tywysog Phillip. Gallai adroddiad Marcus Longley gael ei ddefnyddio i gyfiawnhau'r newidiadau hynny. Yn achos Llanelli mae hynny eisoes wedi digwydd.\nDoes a wnelo'r rheswm arall ddim byd ac iechyd. Wythnos ddiwethaf fe ymosododd y Dirprwy Weinidog Amaeth, Alun Davies yn chwyrn ar y ffordd y gwnaeth y Gweinidog Amaeth yn y Llywodraeth ddiwethaf gyflwyno cynllun 'Glastir'. Elin Jones oedd y gweinidog hwnnw ac roedd Plaid Cymru'n gandryll ynghylch yr ymosodiad. Fel mae'n digwydd Elin yw Llefarydd Iechyd Plaid Cymru.\nOes 'na gysylltiad rhwng y ddwy stori? Go brin - ac eithrio mewn un ystyr. Mae unrhyw agosatrwydd rhwng Plaid Cymru a Llafur oedd yn parhau ers dyddiau 'Cymru'n Un' wedi diflannu.\nNodwedd fwyaf annisgwyl y pedwerydd Cynulliad yw pa mor hawdd y mae Llafur wedi ei chael hi i lywodraethu o gofio nad oes ganddi fwyafrif yn y siambr. Efallai bod arafwch y Llywodraeth wrth baratoi deddfwriaeth yn rhannol gyfrifol am hynny. Serch hynny fe fyddai gwrthblaid effeithiol wedi gorfodi i'r Llywodraeth ddioddef ambell i ddydd anghysurus a phleidlais anodd erbyn hyn - ond y gwir amdani yw bod Carwyn Jones yn rhydd i fod yn weddol ddi-hid ynghylch yr hyn sy'n ei wynebu yn y Senedd.\nMae'r gwrthgyferbyniad rhwng y ffordd yr oedd y gwrthbleidiau yn cydweithio er mwyn arteithio Llywodraeth Alun Michael yn y Cynulliad cyntaf a'r amser hawdd y mae Carwyn Jones yn cael yn drawiadol iawn. Hyd y gwelaf i does 'na fawr ddim ymdrech wedi bod i ddod o hyd i dir cyffredin rhwng y Ceidwadwyr a'r ddwy wrthblaid arall er mwyn rhoi pwysau ar y Llywodraeth mewn meysydd penodol a does 'na ddim arwydd chwaith o unrhyw fath o strategaeth yn y ffordd y mae'r grŵp yn gweithredu.\nCymerwch ddoe fel enghraifft. Os ydych chi'n defnyddio Twitter mae'n debyg eich bod wedi sylwi ar newyddiadurwyr y Bae yn trydar yn hapus ynghylch stori o'r enw #Bindergate. Stori fach oedd hi ynghylch y cannoedd o bunnau yr oedd y Llywodraeth wedi gwario ar ffeiliau crand i ddal papurau gweinidogion wrth iddyn nhw fynychu'r siambr.\nMae newyddiadurwyr yn dwlu ar straeon felly. Mewn un ystyr maen nhw'n gymharol ddibwys ond maen nhw'n saff o gael eu darllen ac o ddenu ymateb gan ddarllenwyr a gwylwyr.\nGan amlaf os ydy plaid yn dod o hyd i stori o'r fath mae'n ein cyrraedd fel e-bost gan ymchwilydd neu swyddog y wasg. Nid felly yn achos #Bindergate. Pris ffeiliau'r Llywodraeth oedd testun cynhadledd newyddion wythnosol arweinydd yr wrthblaid - yr unig destun. Yn ôl ambell i Dori di-galon nid fel 'na mae rhedeg gwrthblaid effeithiol.


Sut i Mewnforio E-byst Netscape i mewn i Outlook\nNetscape i Mewnforio E-bost Outlook\nYr ydych yma: Cartref / Netscape i Mewnforio E-bost Outlook\nA all eich meddalwedd mewnforio oed Netscape 7.2 negeseuon e-bost i mewn Outlook 2010? Mae'n ymddangos nad oedd unrhyw ffordd hawdd i wneud hynny. Yr unig ateb y gallwn i ddod o hyd i yn llafurus iawn: 1) Trosi fy Netscape 7.2 negeseuon i mewn i Netscape hŷn 4.8 fformat (Mae hyn yn cymryd peiriant hŷn i weithredu). 2) Mewnforio i mewn i Outlook Express (hefyd yn cymryd peiriant hŷn, ond nid mor hen ag cam #1. 3) Symud ymlaen i Outlook 2000 (hefyd ar beiriant hŷn). 4) Allforio fel * Ffeiliau PST. 5) Ffeiliau Mewnforio * PST i mewn i Outlook 2010 (ar y peiriant newydd). Felly, Mae angen y filenames i fynd o: *.MSF –> *.SNM –> *.DBX –> *.PST –> Outlook 2010 Cymerodd hyn drwy'r dydd! (ac 3 gwahanol beiriannau, dau ohonynt hen) Gallaf weld pam eich meddalwedd mor werthfawr. Allwch chi meddalwedd cymorth gydag unrhyw un o'r camau hyn? (Mae gen i fwy o negeseuon e-bost i drosi).\nOutlook Mewnforio Dewin cynllunio i fewnforio ffeiliau e-bost ei arbed yn flaenorol gan gleientiaid e-bost eraill i'r .eml, .MSG, neu fformat .emls. Nid yw'n cael ei gweithio'n uniongyrchol gyda cheisiadau post trydydd parti. Felly os gallwch allforio neu dim ond arbed negeseuon e-bost oddi wrth Netscape i fformatau a gefnogir, yna bydd yn gwneud y swydd.\ncyfarwyddyd byr ar sut i fewnforio negeseuon e-bost o Netscape i Microsoft Outlook. Y cam cyntaf yw – tynnu negeseuon e-bost oddi wrth y ffeiliau blwch post Netscape a'u cadw.\nY Netscape i Outlook mewnforio broses yn agos yr un fath ag ar gyfer Thunderbird: Darllenwch sut i Mewnforio negeseuon e-bost oddi wrth Thunderbird i Outlook.\nLle Netscape negeseuon e-bost storfeydd?\nMae pob Netscape e-bost ffolder (mewnflwch, anfonwyd, ac ati.) yn cael ei gofnodi ar y gyriant caled fel cwpl o ffeiliau – un ohonynt yn cael unrhyw estyniad o gwbl (enghraifft: INBOX), sef y ffeil storio e-bost yn “mbox” fformat, ac un gydag estyniad .MSF (enghraifft: INBOX.MSF), sef y mynegai (Crynodeb Ffeil Mail) at y ffeil e-bost. Gallwch ddefnyddio ein mbox am ddim i EML Converter i dynnu negeseuon e-bost oddi wrth y ffeil heb unrhyw estyniad (o'r ffeil blwch post). Yna, efallai y byddwch yn defnyddio'r Mewnforio Dewin Outlook i fewnforio pob ffeil .EML i mewn Outlook neu PST ffeil.\nLawrlwythwch y Mewnforio Dewin Outlook a gorsedda 'i.\nAgorwch y grŵp rhaglen Outlook Mewnforio Dewin (Dechrau – Outlook mewnforio dewin; neu Start – pob Rhaglen – Outlook mewnforio dewin)\nrhedeg y Mbox am ddim i EML Converter (caiff ei gynnwys ar y setup Outlook Mewnforio Dewin)\nYchwanegwch eich ffeiliau blwch post at y rhestr rhaglen ac yn eu tynnu\nRun Outlook Mewnforio Dewin a pwyntio at y prif hŷn sy'n cynnwys is-ffolderi gyda negeseuon e-bost echdynnu a'i pharhau gyda e-bost mewnforio. Darllenwch fwy am mewnforio EML i rhagolygon.\nymateb: Prynais eich Mewnforio Dewin Outlook, ac oedd yn union yr hyn a ddywedasoch y byddai'n. Roedd hynny'n gyflymach na figuring holl gamau wnes isod (gyda Microsoft yn cyflwyno rhwystrau ar bob cam).


Cafodd Tŷ’r Cwmnïau achrediad llawn i’r Cynllun Masnachu Teg ym Maes Gwybodaeth (IFTS) ym mis Mawrth 2009.\nMae’r cynllun yn cael ei redeg gan y Swyddfa Gwybodaeth Sector Cyhoeddus (OPSI) a’i ddiben yw gosod ac asesu safonau ar gyfer cyrff yn y sector cyhoeddus. Mae’n mynnu eu bod yn annog ailddefnyddio gwybodaeth ac yn cyrraedd safon o degwch ac eglurder. Mae Tŷ’r Cwmnïau wedi cael achrediad llawn o dan yr IFTS, sy’n sicrhau y gall ailddefnyddwyr gwybodaeth y sector cyhoeddus fod yn hyderus y cânt eu trin yn rhesymol ac yn deg.\nMae’r Cynllun yn ategu nod y Rheoliadau drwy gadw at 5 egwyddor sylfaenol:\nDilynodd Tŷ’r Cwmnïau broses ddilysu fel rhan o’r gofyniad i gael achrediad o dan yr IFTS. Diben hyn oedd caniatáu i gydweithwyr yn OPSI asesu a oedd Tŷ’r Cwmnïau’n bodloni’r safonau gofynnol a nodir yn y cynllun.\nGweld adroddiad achrediad Tŷ’r Cwmnïau o dan yr IFTS yn Saesneg (PDF)\nDatganiad Gorchwyl Cyhoeddus Tŷ’r Cwmnïau\nMae Tŷ’r Cwmnïau’n bodoli i gyflawni swyddogaethau’r Cofrestrydd Cwmnïau fel y’u nodir yn y ddeddfwriaeth, a rhai swyddogaethau dirprwyedig yr Ysgrifennydd Gwladol.\nPrif swyddogaethau Tŷ’r Cwmnïau yw:\ncorffori cwmnïau newydd, ailgofrestru a newidiadau i enwau cwmnïau;\ndiddymu cwmnïau a dileu cwmnïau wedi darfod o’r gofrestr;\narchwilio a chofrestru gwybodaeth am gwmnïau a gyflwynir o dan y Ddeddf Cwmnïau a deddfwriaeth gysylltiedig; a\nsicrhau bod y wybodaeth ar gael i’r cyhoedd ei harchwilio a’i defnyddio.\nMae hyn yn cynnwys ond nid yw’n gyfyngedig i, Gwmnïau Cyfyngedig, Partneriaethau Atebolrwydd Cyfyngedig, Partneriaethau Cyfyngedig, Cwmnïau Atebolrwydd-Cyfyngedig Ewropeaidd, Grwpiadau Buddiannau Economaidd Ewropeaidd a Chwmnïau Tramor.\nOs oes gennych unrhyw gwestiynau ynghylch y datganiad gorchwyl cyhoeddus hwn, cysylltwch â ni.\nHawlfraint a hawlfraint y Goron\nMae hawlfraint yn perthyn fel arfer i’r person neu’r sefydliad a greodd y gwaith. Yn achos gweithiau hawlfraint a gynhyrchwyd gan weision sifil, i’r Goron y mae’r hawlfraint yn perthyn ac mae’n gymwys i’w diogelu gan hawlfraint y Goron o dan adran 163 o Ddeddf Hawlfraint, Dyluniadau a Phatentau 1988. Nid oes hawlfraint yn perthyn i adrannau o’r Llywodraeth yn eu hawl eu hunain.\nMae’r deunyddiau sy’n cael eu cyhoeddi gan Dŷ’r Cwmnïau yn ymrannu’n fras yn ddau gategori:\na) Deunyddiau sydd wedi’u cynhyrchu gan Dŷ’r Cwmnïau\nMae deunyddiau o’r math hwn (e.e. llyfrynnau canllaw) yn cael eu diogelu gan hawlfraint y Goron, ac mae Tŷ’r Cwmnïau yn rheoli’r hawlfraint hon o dan Awdurdod sydd wedi’i ddirprwyo gan Reolwr Llyfrfa Ei Mawrhydi (HMSO). Mae hawlfraint y Goron yn gymwys hefyd ar gyfer hawliau cronfeydd data, logos a delweddau gweledol. Gall unrhyw ddeunydd sy’n cael ei ddiogelu gan hawlfraint y Goron ac sydd gan Dŷ’r Cwmnïau (heblaw’r Arfbais Frenhinol a logos adrannau neu asiantaethau) gael ei atgynhyrchu yn rhad ac am ddim ar unrhyw fformat neu mewn unrhyw gyfrwng ar yr amod ei fod yn cael ei atgynhyrchu’n fanwl-gywir ac nad yw’n cael ei ddefnyddio mewn cyd-destun camarweiniol. Pan fo unrhyw rai o’r eitemau sy’n cael eu diogelu gan hawlfraint y Goron yn cael eu hailgyhoeddi neu eu copïo i bobl eraill, mae’n rhaid nodi ffynhonnell y deunyddiau a chydnabod statws yr hawlfraint. Os caiff hawlfraint y Goron ei thorri, mae Rheolwr Llyfrfa Ei Mawrhydi wedi awdurdodi Tŷ’r Cwmnïau i gymryd unrhyw gamau cyfreithlon y bydd eu hangen i unioni’r sefyllfa.\nb) Deunyddiau ar y gofrestr gyhoeddus\nAc eithrio categori bach o ddeunyddiau sydd wedi’i eithrio o’r gofynion ynghylch datgelu statudol, mae’n ofynnol o dan y gyfraith i’r Cofrestrydd drefnu bod yr wybodaeth yn y dogfennau a anfonir ato ar gael i’w harchwilio gan y cyhoedd. Trefnir bod gwybodaeth ar y gofrestr gyhoeddus ar gael yn rhinwedd cymeradwyaethau sy’n cael eu rhoi gan y Cofrestrydd yn unol ag adran 47 o Ddeddf Hawlfraint, Dyluniadau a Phatentau 1988 ac Atodlen 1 i’r Rheoliadau Cronfeydd Data (OS 1997/3032). Nid yw Tŷ’r Cwmnïau’n gosod unrhyw reolau na gofynion o ran sut mae’r wybodaeth ar y gofrestr gyhoeddus yn cael ei defnyddio.\nPolisi Hawlfraint Tŷ’r Cwmnïau\nTŷ’r Cwmnïau ac Ailddefnyddio Gwybodaeth\nMae Tŷ’r Cwmnïau, fel darparwr gwybodaeth gyhoeddus, yn trefnu bod yr holl wybodaeth sy’n ymwneud â chwmnïau cyfyngedig ar gael i’w harchwilio gan y cyhoedd. Nid yw’n gosod unrhyw gyfyngiad o ran sut mae’r wybodaeth yn cael ei defnyddio ar ôl ei phrynu heblaw fel a ganlyn:\nRhaid i bob cwsmer, gan gynnwys cwsmeriaid swmp-wybodaeth, gael cyngor cyfreithiol eu hunain ynglŷn â’r posibilrwydd o dorri hawlfraint trydydd parti.\nNi all cwsmeriaid atgynhyrchu arwyddluniau’r Goron na defnyddio logo Tŷ’r Cwmnïau.\nOs defnyddir gwybodaeth o nodiadau canllaw, y wefan, cyhoeddiadau neu dablau ystadegol, mae’n ofynnol i’r cwsmer gydnabod Tŷ’r Cwmnïau fel ffynhonnell y wybodaeth.\nTargedau Cyhoeddus Tŷ’r Cwmnïau


LeadLearners.Org | Ewrop: Erasmus Mundus Meistr mewn Hunaniaeth Bwyd\nLeadLearners.Org™ Thanks to all our 1157611 visitors today, Tuesday, 15/Oct/2019\nUK Chwefror 2013 Medi 2013 Ionawr 2013 Hunaniaeth Bwyd Erasmus Mundus Meistr Ewrop Meistr Mai 2013 Ebrill 2013 Rhagfyr 2012 Mehefin 2013\nY gofyniad mynediad lleiaf i ymuno â'r cwrs gradd addysg tair blynedd uwch mewn pwnc gwyddonol.\nGall fod yn Baglor yn y Gwyddorau,? S gradd yn y sector diwydiant bwyd meistr, neu unrhyw diploma cyfatebol o Sefydliad Addysg Uwch.\nDiddordeb arbennig ar gyfer y sector hwn o weithgaredd. Bydd ymgeiswyr hefyd yn dangos eu diddordeb yn y sector bwyd, ac yn fwy penodol thier ddiddordeb ar gyfer cynhyrchion penodol, traddodiadol a localfood.\nAr gyfer yr ymgeiswyr hynny sy'n gweithio ar hyn o bryd ac yn dymuno i gael gradd Meistr? S trwy addysg barhaus, bydd y pwyllgor academaidd archwilio'r meini prawf dethol ar sail unigol.\nMae angen meistrolaeth dda o Saesneg a Ffrangeg. Dylai tystysgrifau swyddogol hyfedredd yn y ddwy iaith yn cael eu darparu erbyn Mehefin 30 (ac eithrio ar gyfer siaradwyr brodorol).\nSaesneg: yr isafswm gofynnol sgôr yn TOEFL 470, TOEIC 550, neu gyfwerth.\nFfrangeg: isafswm sy'n ofynnol sgôr yn TEF 541, TFI 550, neu gyfwerth.\nMae meistrolaeth dda o iaith arall? yn enwedig un o sefydliad partner? yn cael ei ystyried yn fantais.\nNodwch eich bod yn cadw y posibilrwydd i ateb y profion yn Saesneg yn ystod y semester yn Ffrainc.\nCyrsiau gloywi iaith ar gael cyn dechrau'r cwrs Meistr Hunaniaeth Bwyd. Mae lleoliad mewn familly Ffrangeg ym mharth gwledig hefyd yn bosibl yn ystod yr haf. Yna, mae'r myfyrwyr yn mynychu cwrs mewn Ffrangeg fel iaith dramor yn ystod y ddwy wythnos gyntaf mis Medi. Yn dilyn ymlaen o hynny, cwrs gloywi chwe-wythnos teilwra mewn Ffrangeg fel iaith dramor, gan ganolbwyntio ar eirfa arbenigol sy'n gysylltiedig â'r diwydiant bwyd, marchnata a chymdeithaseg, ar gael hefyd.\nMae gwefan cais ar-lein (OLAGE) yma:\nar gyfer terfynau amser cais, os gwelwch yn dda ymgynghori â gwybodaeth ar wefan OLAGE.


Dinas Glannau Cymru\nAoHNE gyntaf y DU\nBae Abertawe: 5 Cyrchfan Unigryw\nBae Abertawe yw'r enw a ddefnyddir gennym i gynnwys pum profiad gwych yn un. Does dim llawer o leoedd lle gallwch siopa yn y bore a syrffio yn y prynhawn. Ym Mae Abertawe, cewch y gorau o'r ddau fyd - bydd y rhai sy'n dwlu ar y môr a'r lan yr un mor gartrefol yma. Mae Bae Abertawe'n enwog am ei draethau Baner Las, ond mae'r mannau gwyrdd hefyd yn werth eu gweld. Rhan o'r darlun mawr yn unig yw'r môr a'r traeth, gan fod Abertawe'n gartref i fwy na 50 o barciau a gerddi (a choedwig law dan do).